SHAHRIR SAMAD LETAK JAWATAN PENGERUSI FELDA?

Ke mana Shahrir Samad menghilang?
Masihkah beliau ada sebagai Pengerusi Felda atau sudah meletakkan jawatan?
Barangkali itu soalan yang bermain di fikiran ramai orang ketika ini berikutan beliau masih gagal memberikan sebarang respon atau jawapan terhadap beberapa siri pendedahan yang dibuat oleh Ahli Parlimen Pandan, Rafizi Ramli berhubung status pemilikan harta-harta Felda di London.
Sudah lebih seminggu berlalu sejak pendedahan pertama dibuat oleh Rafizi, namun sehingga ini kita masih belum mendengar lagi sebarang jawapan balas daripada daripada Shahrir mahu pun Felda.
Mengapa mengambil masa terlalu lama?
Pendedahan Rafizi pada hakikatnya mudah saja – siapa sebenarnya pemilik semua hotel dan harta Felda di London itu?
Kenapa ia dinamakan atas syarikat yang didaftarkan di British Virgin Island dan ia pula didapati berbeza dengan syarikat yang tertera dalam laporan kewangan Felda sendiri?
Berdasarkan maklumat terbaru yang didedahkan semalam lebih mengejutkan kerana  syarikat yang didaftarkan di British Virgin Island itu sudah dibubarkan kerana yurannya tidak dibayar, jadi bagaimana dengan harta-harta tersebut?
Adakah harta-harta itu sudah dipindah-milik kepada syarikat lain atau diletakkan atas nama sesiapa?
Kenapa yuran tahunan syarikat tidak dibayar, sedangkan ia memiliki harta yang bernilai berjuta-juta ringgit?
Susahkah untuk Shahrir memberi semua jawapan kepada pertanyaan mudah Rafizi itu?
Apakah Felda tidak mempunyai fail dan rekod berkenaan harta-hartanya?
Oleh kerana Shahrir sudah mengumumkan sebelum ini bahawa Felda mahu menjual semua harta-harta tersebut untuk mengukuhkan aliran tunainya, bagaimana beliau mahu menjualnya  jika pertanyaan tentang siapa pemilik harta pun tidak mampu diperjelaskan?
Kalau tidak ketahuan siapa pemilik semua harta itu dan tidak mampu memberikan jawapan sebagaimana pertanyaan Rafizi, apa sebenarnya yang mahu dijual oleh Shahrir?
Mungkinkah semua harta tersebut sebenarnya tidak pernah menjadi milik Felda atau sudah lama terjual sebelum ini, walaupun duit untuk membelinya datang daripada kocek Felda?
Adakah ini yang menjadi punca mengapa Tun Mahathir Mohamad dalam ucapannya di Himpunan Sayangi Malaysia, Hapuskan Kleptokrasi baru-baru ini mengumumkan dalam tempoh 100 hari selepas Pakatan Harapan mengambil alih kerajaan, selain RCI 1MDB, RCI  Felda juga akan segera ditubuhkan?
Daripada terus berdiam diri, bukankah lebih baik Shahrir meletakkan jawatan saja dengan segera?
(ShahbudinHusin 20/10/2017)

0

0

votes
Article Rating
Kongsikan artikel ini


BILA PULA HADI MAHU BERTAUBAT DAN MINTA MAAF?

 Selain menyimpulkan mengundi Pakatan Harapan sama seperti mengiyakan kezaliman lama Tun Mahathir Mohamad, Presiden Pas Hadi Awang juga menuntut bekas Perdana Menteri itu agar bertaubat dan meminta maaf.

 Kata beliau, bekas Perdana Menteri itu sepatutnya bertaubat kerana menjadi punca kepada kerosakan sistem negara, pengurangan kuasa Raja-Raja, amalan demokrasi yang tempang dan menjadi diktator ketika zamannya.

 “Semua kesalahan ini beliau tidak mengaku dan tidak meminta maaf kepada mangsa, bahkan masih lagi mempertahankan salah lakunya. Ini menunjukkan beliau tidak jujur untuk selamatkan Malaysia.

 “Yang beliau mahu adalah jatuhkan Najib sahaja. Hakikatnya, mengundi DAP, PKR, Amanah dan Bersatu adalah sama dengan mengundi dan mengiyakan kezaliman Mahathir,” kata Hadi.
Memang tidak dinafikan ketika Tun Mahathir berkuasa dahulu, terdapat beberapa kelemahan atau ketidakwajaran yang telah dilakukannya.

 Tetapi, sebahagian daripada ketidakwajaran itu, beliau bukan saja sudah mengakuinya, bahkan turut meminta maaf dengannya.

 Ini menunjukkan beliau bukan saja ikhlas untuk menyelamatkan Malaysia daripada kerosakan yang dilakukan oleh Najib, bahkan tiada sebab lagi untuk terus meraguinya.

 Terus meragui dan mempertikai perjuangan Tun Mahathir bersama Pakatan Harapan untuk menyelamatkan Malaysia tidak lain hanyalah kerana terlebih sayang kepada Najib berbanding masa depan negara, sedangkan pelbagai kerosakan dan kesengsaraan yang dilakukannya amat nyata.

 Berkaitan pengurangan kuasa Raja-Raja, Tun Mahathir sebenarnya sudah pun meminta maaf kepada Agong pada 25 Ogos 2016 yang lalu.

 Beliau meminta maaf berikutan tindakannya mengurangkan kuasa Raja-Raja melalui pindaan perlembagaan itulah yang akhirnya menyebabkan Akta Majlis Keselamatan Negara dipinda oleh Najib yang membolehkannya mengisytiharkan darurat di kawasan-kawasan tertentu, meskipun tidak ditandatangani oleh Raja-Raja.
Berhubung apa yang dilakukannya kepada Anwar Ibrahim, Tun Mahathir telah pun mengunjungi bekas Timbalan Perdana Menteri di mahkamah beberapa kali dan bersalam-salaman dengannya.

 Meskipun tiada kata maaf diungkapkan secara nyata, kesediaan Anwar menerima kunjungan Tun Mahathir secara empat mata dan bersalaman dengan erat memperlihatkan hubungan mereka sudah kembali jernih seperti sediakala.

 Selain Anwar berkali-kali sudah memaafkan dan mengatakan tiada dendam antara beliau dengan Tun Mahathir, malah menganggap apa yang dialaminya hanya luka kecil, hubungan yang mesra antara Dr. Wan Azizah Wan Ismail dan Nurul Izzah dengan bekas Perdana Menteri itu sekarang dan Tun Mahathir juga menerima mereka seadanya, hakikatnya tiada apa-apa isu lagi tentang hubungan kedua-dua pemimpin berkenaan.

 Begitu juga pemimpin-pemimpin Pakatan Harapan lain yang pernah dipenjara atau dikenakan tindakan lain semasa era kepimpinan Tun Mahathir, mereka turut menunjukkan jiwa besar dengan sedia memaafkan apa yang pernah berlaku kepada mereka dahulu.

 Ia bukan saja kerana mereka sama-sama menyedari bahawa Najib jauh lebih penting untuk disingkirkan daripada memikirkan kesalahan lalu Tun Mahathir, malah ianya jua akan dijadikan ramuan penting untuk memastikan kemenangan Pakatan Harapan dalam pilihanraya akan datang.

 Dengan beberapa bukti di atas, tuntutan Hadi bahawa Tun Mahathir perlu bertaubat dan meminta maaf sebenarnya tidak lagi berbangkit. Selain Tun Mahathir sudah melakukannya, pihak yang terlibat turut memaafkannya.

 Sebaliknya, terlanjur Hadi sendiri mengungkit kezaliman lama Tun Mahathir, apakah beliau sendiri pernah bertaubat dan meminta maaf berhubung kezalimannya kepada umat Islam dengan mengeluarkan “Amanah Hadi”  pada tahun 1981 dahulu?
Tidakkah beliau sedar melalui amanatnya itulah umat Islam negara ini berpecah, ramai yang taksub dan menjadi ekstrem, berlakunya kejadian sembahyang dua imam, kafir-mengkafir, memulaukan kenduri-kendara, tidak makan sembelihan sesama Islam yang berlainan parti dan sehingga kepada bercerai-berai dalam rumahtangga?

 Berdasarkan kesan daripada amanat tersebut masih berlarutan sehingga sekarang dan Hadi sekarang sudah berbaik-baik dengan Najib dan UMNO, bukankah lebih baik jika beliau turut sama bertaubat dan meminta maaf kepada ahli-ahli UMNO berhubung perkara itu?

 Jika pun Hadi tidak mahu bertaubat dan meminta maaf, apakah orang-orang UMNO sendiri pernah memaafkannya seperti mereka yang terkesan dengan tindakan Tun Mahathir yang sedia memberi kemaafan?
Atau, kiranya Hadi masih berpegang kepada amanatnya itu, beranikah beliau mengulangi membacanya di mana-mana ceramah Pas selepas ini?

 Jadi, sebelum Hadi meminta Tun Mahathir bertaubat dan meminta maaf, suatu perkara yang sebenarnya sudah pun lebih awal dilakukan oleh bekas Perdana Menteri itu, ada baiknya Presiden Pas menujukan kata-kata tersebut kepada dirinya sendiri.

 Barulah ia dinamakan cakap serupa bikin sepertimana yang dituntut oleh Islam.
(ShahbudinHusin 21/10/2017).

0

0

votes
Article Rating
Kongsikan artikel ini


BUKAN TUN MAHATHIR, TAPI NAJIBLAH YANG SEBENARNYA MEMALUKAN BUGIS

“Saya tak hina orang Bugis, orang Bugis ada yang baik, tapi penyangak pun ada juga…
“Salah ke cakap begitu? Takkan orang Bugis nak kata di kalangan orang Bugis tak ada penyangak?
“Ada…?”
Demikian jawapan mudah dan ringkas oleh Tun Mahathir Mohamad berhubung pelbagai luahan tidak puas hati beberapa kelompok orang Bugis yang menuduh beliau telah menghina mereka dalam ucapannya.
Jika difahami dan diteliti ucapan beliau dalam Himpunan Sayangi Malaysia, Hapuskan Kleptoktasi baru-baru ini, itulah sebenarnya maksud yang mahu disampaikan oleh Tun Mahathir.
Hanya orang Bugis tertentu saja yang jadi terlebih sensitif kerana mereka jelas ingin membodek dan mengampu Najib Razak.
Jika mereka rasional, ucapan Tun Mahathir itu sebenarnya tidak ada apa-apa yang salah.
Dalam kelompok mana pun, ada yang jahat dan ada yang baik. Ada yang rajin beribadat dan ada juga yang penyangak.
Orang Arab yang merupakan keturunan Nabi Muhammad SAW  pun begitu juga – ada yang baik dan ada yang jahat.
Yang kita ikuti dan jadikan teladan ialah peribadi baik seperti Nabi, bukannya seperti Abu Jahal atau Abu Lahab.
Kalau orang Bugis tidak boleh dikritik, bermakna orang Arab jauh lebih tidak boleh disentuh.
Adakah begitu yang yang kita mahu?
Dalam hal ini, oleh kerana Najib telah dikaitkan dengan pelbagai skandal kewangan terbesar di dunia sehingga digelar pencuri, perompak dan penyamun wang rakyat, malah Tun Mahathir sendiri berkali-kali menyebut ungkapan tersebut, yang sebetul-betulnya telah memalukan keturunan Bugis ialah Perdana Menteri sendiri.
Beliau mengaku berketurunan Bugis setelah tembelang skandal 1MDB dan kemasukan berbilion wang ke dalam akaun peribadinya terdedah kepada umum.
Jika Najib tidak melakukan semua perkara itu, nama Bugis tidak akan tercemar. Mereka sebelum ini dikenali sebagai pahlawan yang kuat. Hanya kerana adanya Najiblah, baru Bugis mula dikaitkan dengan perkara-perkara tidak baik itu.
Maka, bukan Tun Mahathir yang memalukan Bugis, sebaliknya Najib yang menjadikan nama kaum Bugis menjadi buruk.
Orang Bugis patut mula berasa malu dengan Najib dan berterima kasih kepada Tun Mahathir kerana beliau kini sanggup berjuang mahu membuang “orang itu” yang telah memalu dan memberi nama buruk kepada seluruh Bugis.
Hanya setelah “orang itu”  dapat disingkirkan dan seterusnya diadili, barulah nama Bugis akan kembali harum dan wangi seperti sebelumnya.
(ShahbudinHusin 21/10/2017)

0

0

votes
Article Rating
Kongsikan artikel ini


KETUA POLIS NEGARA PERLU SEGERA BERSUARA

Sejak Peguam Negara, Apandi Ali mengumumkan penubuhan pasukan petugas khas untuk memantau penyiasatan terhadap Ketua Pesuruhjaya SPRM, Dzulkifli Ahmad, belum terdengar lagi reaksi pihak polis mengenai perkara itu.
Dzulkifi, sebagaimana yang disebut oleh Ketua Polis Negara, Mohamad Puzi Harun sebelum ini, sedang disiasat dibawah Seksyen 489 Kanun Keseksaan iaitu memikat wanita yang sudah bersuami dengan niat untuk melakukan persetubuhan haram.
Di bawah seksyen berkenaan, jika didapati bersalah, pesalah akan berdepan hukuman penjara selama dua tahun atau denda atau kedua-duanya sekali.
Sehingga ini sudah tiga video mengenai skandal Dzulkifli itu tersebar di youtube dan laporan polis oleh orang awam juga turut dibuat terhadap beliau.
Berikutan itu, siasatan sedang dijalankan oleh pihak polis untuk menentukan kebenaran segala dakwaan itu, selain untuk mengetahuo siapakah yang menyebarkan video-video berkenaan.
Bagaimanapun, ketika siasatan masih di peringkat awal, Apandi Ali kemudiannya mengumumkan penubuhan pasukan petugas khas untuk memantau siasatan pihak polis itu.
Penubuhan pasukan petugas khas untuk memantau siasatan pihak polis berhubung dakwaan salah laku dan kesalahan jenayah biasa terhadap seseorang individu, terlihat sungguh luar biasa dan tidak pernah berlaku sebelum ini.
Pihak polis seharusnya diberikan kebebasan penuh untuk menjalankan siasatan tanpa gangguan atau campurtangan mana-mana pihak sebelum kertas siasatan diserahkan kepada Pejabat Peguam Negara untuk tindakan selanjutnya.
Pejabat Peguam Negara sepatutnya hanya menunggu saja kertas siasatan diserahkan kepada mereka untuk menentukan sama ada pendakwaan akan  dilakukan atau sebaliknya.
Tidak munasabah bagi Pejabat Peguam Negara untuk campurtangan lebih awal di peringkat siasatan yang biasanya hanya dijalankan oleh pihak polis untuk melakukannya.
Apa perlunya Pejabat Peguam Negara mahu memantau siasatan, sedangkan mereka boleh menunggu kertas siasatan pihak polis itu diletakkan di atas meja mereka sebaik penyiasatan selesai dijalankan?
Adakah tindakan itu kerana kedudukan Dzulkifli sebagai Ketua Pesuruhjaya SPRM atau disebabkan beliau merupakan bekas kakitangan Pejabat Peguam Negara sebelum ini?
Rata-rata masyarakat amat meragui niat dan nawaitu di sebalik keputusan Apandi Ali mengumumkan penubuhan pasukan petugas khas tersebut.
Masyarakat seolah-olah sudah dapat menjangka apa hasil siasatan nanti berikutan adanya pasukan petugas khas yang diwujudkan untuk memantau siasatan polis itu.
Dalam hal ini, demi nama baik dan intergriti pihak polis, Ketua Polis Negara, Mohamad Puzi Harun perlu segera bersuara menyatakan pendiriannya mengenai penubuhan pasukan petugas khas itu.
Jika setuju, katalah setuju tetapi sekiranya beliau tidak bersetuju dan merasakan langkah itu bakal menjejaskan nama dan intergriti pasukan pihak polis, Mohamad Puzi mesti berani menyatakan pendiriannya.
Beliau tidak harus hanya berdiam diri dan akur dengan segala tindakan pihak lain yang akhirnya akan menjejaskan nama baik pihak polis sendiri.
Tampillah bersuara wahai KPN!!!
(ShahbudinHusin 22/10/2017)

0

0

votes
Article Rating
Kongsikan artikel ini


PAS WAJIB TERIMA CADANGAN INI JIKA IMPIAN MENANG 40 KERUSI DAN
MENDUDUKI PUTRAJAYA BENAR2 MAHU DICAPAI

Segera berunding dengan UMNO, demikian gesaan veteran Pas, Mustaffa Ali kepada parti Islam itu.
Beliau yang sebelum ini pernah menjadi Setiausaha Agung dan Pengarah Pilihanraya Pas berkata, Pas wajar menyahut pelawaan yang sudah beberapa kali diluahkan UMNO untuk bekerjasama demi kepentingan negara ini.
Katanya,  kerjasama itu tidak semestinya memerlukan Pas masuk BN, tetapi parti itu perlu berunding dengan UMNO kerana Pas sudah tiada “chemistry”  lagi untuk bersama Pakatan Harapan.
Kata Mustaffa lagi, hasrat Pas untuk menjadi “king maker” dengan mengharapkan berlakunya Parlimen tergantung tidak mungkin berjaya kerana sistem pilihanraya kita tidak akan membenarkannya berlaku di mana pilihan hanyalah sama ada menjadi kerajaan atau pembangkang.
Memandangkan gesaan untuk bekerjasama ini diluahkan oleh Mustaffa yang pernah menjadi pemimpin kanan Pas, parti itu sebaik-baiknya menerima cadangan tersebut jika impian mahu memenangi 40 kerusi Parlimen dan menjadi menduduki Putrajaya, benar-benar menjadi kenyataan.
Bertanding tiga penjuru, berdepan BN dan PH, sebenarnya tidak menjanjikan kemenangan lebih daripada 10 kerusi kepada Pas. Malah, jumlah kerusi yang akan dimenangi Pas mungkin lebih buruk daripada itu.
Pas akan kalah teruk kepada calon UMNO di kawasan-kawasan yang pengundi Melayunya melebihi 90 peratus berikutan BN mempunyai kelebihan dari segi jentera, kewangan dan penguasaan media.
Di kawasan pengundi campuran pula, kelebihan adalah kepada PH untuk menang melalui sokongan pengundi bukan Melayu yang amat ketara kepada DAP dan hilangnya keyakinan mereka kepada MCA, MIC atau Gerakan.
Dengan yang demikian, bertanding tiga penjuru sambil mengharapkan mampu menang 40 kerusi tidak lebih merupakan “impian kosong” dan “syok sendiri” bagi Pas. Ia tidak mungkin dicapai.
Dalam pertandingan tiga penjuru, meskipun BN masih ada peluang untuk mengekalkan kuasa, harapan PH jauh lebih cerah kerana perpecahan pengundi Melayu akan memberi keuntungan kepada gabungan pembangkang yang diketuai Tun Mahathir, sambil dibantu melalui sokongan padu pengundi-pengundi bukan Melayu.
Jalan mudah bagi Pas untuk memenuhi impiannya menang 40 kerusi Parlimen hanyalah melalui kerjasama dengan UMNO di mana UMNO tidak meletakkan calon, sebaliknya memberi sokongan penuh kepada Pas di kerusi-kerusi  yang akan ditandingi parti itu.
Calon-calon Pas yang dibantu oleh jentera dan dengan sokongan ahli-ahli  UMNO adalah lebih untuk menang ketika berlawan dengan calon PH, berbanding jika berlaku pertandingan tiga penjuru.
Sebagai imbalan kerana UMNO tidak meletakkan calon di kerusi-ketusi  yang Pas bertanding, maka Pas mestilah juga tidak meletakkan calon di semua kerusi yang akan ditandingi oleh UMNO.
Calon UMNO yang dibantu oleh jentera dan sokongan ahli Pas turut lebih mudah  untuk menang ketika berdepan calon PH, berbanding dalam pertandingan tiga penjuru.
Selepas masing-masing menang, mereka bolehlah membentuk kerajaan campuran berteraskan Melayu dan Islam yang ditunjangi oleh UMNO dan Pas.
Akhirnya, bukan saja impian Pas untuk menang 40 kerusi akan tercapai, malah cita-cita menduduki Putrajaya juga akan terlaksana.
Lebih dari itu, cita-cita Pas untuk membantu Najib mengekalkan kuasa dan memastikan kezaliman Tun Mahathir tidak berulang, dengan sendirinya juga menjadi kenyataan.
Mudah bukan memahami cadangan Mustaffa itu?
Lalu, kenapa Pas masih bersusah-payah mahu bertanding tiga penjuru sedangkan jalan mudah untuk memenuhi impian dan cita-citanya sudah terbentang di depan mata?
(ShahbudinHusin 22/10/2017)

0

0

votes
Article Rating
Kongsikan artikel ini


MESKI JIKA DZULKIFLI DIDAPATI TIDAK BERSALAH, KEDUDUKANNYA UNTUK TERUS
MENGETUAI SPRM TETAP TIDAK LAGI SESUAI

Sejak Peguam Negara, Apandi Ali mengumumkan penubuhan pasukan petugas khas untuk memantau siasatan pihak polis terhadap Ketua Pesuruhjaya SPRM, Dzulkifli Ahmad, apa yang nyata penyiasatan kes tersebut seolah-olah telah terhenti dengan tiba-tiba.
Tiada lagi apa-apa berita atau perkembangan siasatan mengenai kes berkenaan yang boleh kita baca di media-media.
Kita juga tidak tahu sama ada Dzulkifli sudah dipanggil untuk disiasat atau sebaliknya?
Begitu juga dengan wanita yang dikaitkan ada hubungan dan dipercayai pergi bercuti bersamanya ke Bali, kita juga tidak tahu sama ada keterangannya sudah diambil atau belum oleh pihak polis?
Kita juga tidak tahu sama ada Dzulkifli masih datang kerja seperti biasa atau sedang bercuti ketika ini?
Segala-galanya tidak lagi kita ketahui, sedangkan berdasarkan siasatan yang dijalankan di bawah Seksyen 489 Kanun Keseksaan iaitu memikat wanita yang sudah bersuami untuk tujuan mengadakan persetubuhan haram, yang paling mustahak dan paling awal perlu disiasat atau diambil keterangan ialah Dzulkifli sendiri dan wanita yang yang dikaitkan dengannya itu.
Siasatan terhadap mereka berdualah merupakan kunci segala-galanya.
Sejak Dzulkifli mengetuai SPRM, beliau didapati giat melakukan tangkapan demi tangkapan, sambil menunjukkan iltizam tingginya untuk memerangi rasuah melalui deklamasi sajak dan penampilan membaca khutbah di mimbar Jumaat.
Di mata umum, beliau telah menyerlahkan dirinya sebagai sosok yang benci serta gigih mahu memerangi rasuah, meskipun SPRM yang diketuainya masih lagi bertangguh-tangguh untuk menyerahkan laporan kepada Pejabat Peguam Negara berhubung dana SRC International berjumlah RM42 juta yang mengalir masih ke akuan peribadi Najib Razak.
Namun, skandal hubungan terlarangnya dengan wanita yang dipercayai isteri orang sehingga beberapa videonya  telah tersebar secara meluas, di sebalik imej bersihnya selama ini, telah membunuh kepercayaan orangramai terhadap kepimpinannya.
Beliau kini tidak lagi diyakini dan dianggap langsung tidak sesuai untuk  terus mengetuai SPRM. Imejnya telah musnah sama-sekali.
Apatah lagi wanita yang dikaitkan dengannya itu dikatakan adalah rakan setugasnya semasa di Pejabat Peguam Negara dahulu dan persoalan yang menjadi pertanyaan ramai ialah adakah mungkin beliau tidak tahu status wanita itu yang sudah pun mempunyai suami ketika menjalin hubungan dengannya?
Sehingga ini, Dzulkifli tidak pernah menafi atau mengiakan hubungannya dengan wanita berkenaan, cuma beliau menepisnya dengan mengatakan ia suatu serangan kotor dan jijik terhadapnya.
Sebagaimana yang disebut sebelum ini, mendedahkan keaiban orang lain memang perbuatan kotor dan jijik, tetapi jika terbukti melakukannya, adalah jauh lebih kotor dan jijik lagi.
Siasatan pihak polis terhadap Dzulkifli sepatutnya mampu membuktikan sama ada beliau bersalah atau sebaliknya. Jika tidak bersalah, maka bersihlah namanya.
Tetapi, apabila dengan tiba-tiba ditubuhkan pula pasukan petugas khas untuk memantau siasatan pihak polis, ia dengan sendirinya menambahkan lagi keraguan yang sedia ada itu.
Selepas ini, sama ada Dzulkifli bersalah atau tidak, bukan lagi isu penting di mata umum. Yang nyata, Dzulkifli dilihat semakin tidak sesuai untuk terus mengetuai SPRM.
SPRM dilihat sudah jadi cacat dan tercela kerananya. Apa pun hasil siasatan nanti, Dzulkifli sebaiknya mengundurkan diri secara terhormat demi nama baik SPRM itu sendiri.
(ShahbudinHusin 23/10/2017).

0

0

votes
Article Rating
Kongsikan artikel ini


SEHARI DALAM PERISTIWA….

Pagi….
Tengahari….
Malam (1)….
Malam (2)…
Hmmmmm….
(ShahbudinHusin 23/10/2017)

0

0

votes
Article Rating
Kongsikan artikel ini


MEMBANTU KELANTAN LEBIH BERMAKNA JIKA DISUSULI UMNO TIDAK BERTANDING
MELAWAN PAS DI NEGERI ITU

Susulan saranan veteran Pas, Mustaffa Ali agar parti itu berunding dengan UMNO bagi menjalin kerjasama menghadapi pilihanraya akan datang, kenyataan Najib Razak untuk lebih membantu Kelantan tentu saja merupakan satu lagi perkembangan positif ke arah itu.
Kata Perdana Menteri, berikutan Kelantan dianaktirikan dan disekat dana pembangunan serta tidak dinaiktaraf infrastruktur airnya selama beberapa dekad, Putrajaya akan melakukan pembangunan yang lebih adil dan inklusif untuk negeri itu.
“Bagi saya ini tidak adil kerana air bersih adalah penting untuk kehidupan dan hak semua rakyat Malaysia. Oleh itu, kita membantu Kelantan dengan perjanjian penstrukturan semula air tahun lepas yang menelan belanja lebih daripada RM1 bilion,” kata beliau.
Menurut Najib lagi, kerajaan turut membina Lebuhraya Central Spine Road bebas tol bagi menghubungkan Kelantan dengan seluruh  Semenanjung, manakala fasa 3 Lebuhraya Pantai Timur  akan dilanjutkan hingga ke Kelantan.
“Projek Landasan Keretapi Pantai Timur atau ECRL pula akan menjadi satu lagi ‘game changer’ untuk negeri-negeri Pantai Timur,” tambah Perdana Menteri.
Sudah tentu segala pengumuman Najib itu amat bermakna dan diterima baik, bukan saja oleh seluruh rakyat Kelantan, tetapi juga oleh Pas yang memerintah negeri itu ketika ini.
Makna kata, hubungan baik Pas dengan Najib dan UMNO sejak tahun-tahun kebelakangan ini bukanlah kosong, tetapi mulai membuahkan hasil yang dapat dinikmati oleh rakyat Kelantan sendiri.
Tetapi, bantuan dan sikap baik Najib itu tidak akan bermakna apa-apa jika UMNO masih lagi mahu merampas pentadbiran Kelantan daripada Pas dalam pilihanraya akan datang ini.
Apakah maknanya sekadar bangga dengan kerjasama dari segi ekonomi dan pembangunan jika tidak disusuli dengan kerjasama dalam politik?
Adakah manis, setelah Najib mengumumkan rancangan yang telah dan akan dilaksanakan untuk membantu Kelantan, tetapi UMNO dan Pas masih bersaing sesama sendiri untuk merebut kuasa?
Untuk itu, bagi merealiasaikan kerjasama yang lebih menyeluruh dan bersifat jangka panjang, sebaik-baiknya UMNO terus saja dengan pengumuman susulan untuk tidak bertanding di Kelantan dalam PRU 14 ini.
UMNO sebaliknya, harus memberi sokongan yang padu kepada Pas dalam mengekalkan kuasanya di negeri itu.
Dalam hal ini, Mustapha Mohamad selaku Pengerusi Badan Perhubungan UMNO Kelantan mesti segera  berhenti daripada mengeluarkan kenyataan ingin menawan dan seterusnya bercita-cita mahu menjadi Menteri Besar negeri itu.
Biar saja Pas terus mentadbir Kelantan, manakala UMNO hanya sebagai pemberi bantuan kewangan saja.
Dengan bermulanya kerjasama politik di Kelantan, pastinya juga kerjasama yang serupa akan lebih mudah dilebarkan ke negeri lain atau di peringkat Parlimen.
Ini kerana Kelantan adalah negeri yang sinonim dengan Pas dan berbanding tidak menang di negeri-negeri lain atau kalah di peringkat Pusat, parti itu lebih tidak rela kehilangan negeri Serambi Mekah.
Pas pula, janganlah buat-buat tidak faham apabila Najib secara terbuka menyebut angka bilion-bilion yang telah diberikannya itu, di samping komitmen akan terus membantu Kelantan.
Tentu ada makna tu!!
(ShahbudinHusin 24/10/2017)

0

0

votes
Article Rating
Kongsikan artikel ini


ZAHID HAMIDI BIKIN MALU LAGI….

Sejak semalam, nama Ahmad Zahid Hamidi menjadi perbualan di mana-mana. Ia bukan saja mengenai jawapannya di Parlimen berhubung misteri pencarian Jho Low, tetapi juga berikutan tindakannya mengeluarkan kenyataan media pada lewat petang untuk membetulkan jawapannya sendiri di dewan yang mulia itu.
Sementara Zahid Hamidi mengatakan beberapa portal berita telah memanipulasi kata-katanya, tetapi sesiapa yang menonton video jawapannya di Parlimen yang sudah bersepah-sepah di media sosial,  tentulah dapat menilai sendiri apa yang dikatanya itu.
Kata-kata beliau dalam video jawapannya sangat jelas menyebut tentang permintaan terhadap bantuan Interpol dan pihak polis masih menunggu maklumbalas mengenai perkara itu.
Maka, untuk apa sebenarnya Zahid perlu mengeluarkan kenyataan susulan menafikan sedang meminta bantuan Interpol sambil mengatakan siasatan terhadap Jho Low sebenarnya sudah pun ditutup?
Pertanyaan Azmin Ali dalam twitternya “Zahid oh Zahid. Kena marah dengan bos ke?” memang selayaknya dilontarkan kepada beliau kerana kenyataan media Zahid Hamidi mengenai perkara itu jelas ternampak suatu “pusingan U” yang amat nyata.
Jika tidak kena marah atau ditegur oleh sesiapa, kenapa perlu Zahid Hamidi tampil membetulkan jawapan yang keluar daripada mulutnya sendiri?
Bukan saja melakukan “pusingan U” mencacatkan wibawa dan memalukan dirinya, tetapi sebagai Timbalan Perdana Menteri, Zahid Hamidi harus memastikan kenyataan atau jawapannya, lebih-lebih lagi di Parlimen mestilah sesuatu yang konkrit dan konsisten, sesuai dengan kedudukannya sebagai pemimpin nombor dua dalam kerajaan.
Zahid Hamidi bukanlah menteri biasa atau timbalan menteri seumpama Ahmad Maslan yang boleh sesuka hati membetul atau meminda kenyataannya sendiri.
Seorang Timbalan Perdana Menteri mesti ada standard dan wibawa tersendiri seperti penyandang-penyandang sebelum ini yang terbukti tidak pernah secara tiba-tiba “masuk simpang kiri atau membuat pusingan U” sesuka hati dalam kenyataan-kenyataan mereka.
Bagi Zahid Hamidi pula, ini bukanlah kali pertama dilakukannya. Sebelum ini, ketika masih panas menduduki kerusi Timbalan Perdana Menteri, beliau dengan bangga menyatakan sudah bertemu waris keluarga yang menyumbang RM2,600 juta kepada Najib Razak.
Apabila diasak mengenai  bila pertemuan itu dan nama orang yang ditemuinya itu, sampai sekarang beliau tidak mampu memberikan jawapan yang sebenarnya.
Baru-baru ini, sebagai sebahagian serangannya kepada Tun Mahathir Mohamad, dengan lantang juga Zahid Hamidi mendedahkan nama sebenar bekas Perdana Menteri itu dalam kad pengenalannya ialah “Mahathir anak lelaki Iskandar Kutty”.
Beliau kemudian dicabar oleh banyak pihak untuk membuktikan kebenaran dakwaan itu, termasuk oleh Tun Mahathir sendiri.
Akhirnya, sama seperti waris keluarga Pak Arab yang konon ditemuinya, tetapi gagal dibuktikannya, cabaran untuk mendedahkan nama sebenar Tun Mahathir, langsung tidak berani disahutnya dan senyap saja sehingga ini.
Sebelum menjadi Timbalan Perdana Menteri,  Zahid Hamidi juga berhutang kepada rakyat Malaysia untuk mendedahkan dalang sebenar insiden Lahad Datu yang didakwa diketahuinya, memberi bukti mengenai Mat Sabu dengan amalan Syiah dan jet siapakah yang pernah digunakannya ketika menunaikan umrah ketika menjadi Menteri Pertahanan dahulu.
Semua yang pernah dijanjikannya untuk diberitahu kepada umum itu, masih lagi tidak  ditunaikannya sampailah sekarang.
Bermakna, daripada sejak menjadi menteri hinggalah kepada Timbalan Perdana Menteri, watak Zahid Hamidi tidak banyak berbeza.
Kata-katanya atas kapasiti jawatan rasmi dan dibayar gaji sekali pun, banyak yang tiada isi dan susah ditentukan salah atau benar.
Kalau begitu, macam mana nak jadi Perdana Menteri?
(ShahbudinHusin 24/10/2017).

0

0

votes
Article Rating
Kongsikan artikel ini


APA LAGI KITA MAHU?

100 hari pertama…
Harapan baru untuk rakyat jelata…
Maka, kita sudah boleh lupakan saja Belanjawan 2018 yang akan dibentangkan Najib Razak, Jumaat ini.
Tidak mungkin Najib, UMNO dan BN mampu memberi tawaran lebih baik berbanding Pakatan Harapan.
(ShahbudinHusin 25/10/2017)

0

0

votes
Article Rating
Kongsikan artikel ini


JHO LOW MASIH BELUM TERLEPAS

Perdana Menteri, Najib Razak barangkali amat gembira dengan pengesahan timbalannya, Ahmad Zahid Hamidi yang mengatakan siasatan pihak polis terhadap Jho Low sudah pun ditutup dan tiada lagi bantuan Interpol diperlukan untuk menangkapnya.
Ini bermakna, dari sudut Malaysia yang di ketika era kepimpinan Najib ini dikenali juga sebagai negara kleptokrasi, Jho Low adalah manusia paling bebas berbanding kita semua.
Beliau kini boleh bebas untuk pulang ke negeri kelahirannya di Pulau Pinang, singgah untuk berbual dan ketawa-ketawa dengan Najib di Putrajaya atau “makan besar” bersama Rosmah Mansor dan Riza Aziz di Seri Perdana, sambil dalam poketnya ada berkepuk-kepuk wang untuk dibelanjakan.
Malah, jika mahu, Jho Low juga boleh bersiar-siar di sekitar pejabat Tun Mahathir Mohamad di Yayasan Kepimpinan Perdana, KLCC atau Jalan Bukit Bintang tanpa ada perasaan takut akan ditahan atau diekori oleh sesiapa.
Zahid Hamidi sebagai Menteri Dalam Menteri, di sebalik skandal 1MDB masih disiasat di beberapa negara lain, telah memberikan lesen kebebasan yang amat besar kepada Jho Low.
Nasib dan kebebasan yang dinikmati Jho Low ketika ini  ternyata jauh lebih baik berbanding ribuan graduan lepasan universiti yang masih mempunyai hutang tertunggak dengan PTPTN dan disekat untuk ke luar negara.
Jho Low bukan saja kaya dengan wang songlapan dana 1MDB, yang jauh lebih bererti, sementara hutang syarikat pelaburan itu menjadi beban kepada kita semua, beliau akhirnya dilepaskan begitu saja.
Inilah “Malaysia Boleh” namanya, negara yang sejak dua hari lalu dinamakan “Darul Penyangak” oleh Tun Mahathir.
Tetapi, meskipun pengesahan Zahid Hamidi itu membuatkan Najib dan seluruh penghuni Seri Perdana bergembira, ia juga sebenarnya merupakan suatu inspirasi tambahan kepada kita semua untuk terus melakukan perubahan.
Ramai daripada kita mahu Jho Low ditahan, disiasat dan diadili berkenaan peranannya dalam 1MDB, kekayaan luar biasa dan daripada mana punca banyak wang yang dimilikinya.
Sudahlah nama Najib dibersihkan oleh Peguam Negara, ada beberapa individu menghilangkan diri ke luar negara tanpa dapat dikesan, tiada sesiapa yang lain berkaitan 1MDB didakwa di mahkamah dan laporan SPRM kepada Pejabat Peguam Negara berhubung dana RM42 juta milik SRC International yang masuk ke akaun peribadi Perdana Menteri masih tak kunjung tiba, pengumuman Zahid Hamidi bahawa siasatan terhadap Jho Low sudah ditutup, ia merupakan satu lagi berita duka buat kita yang setiap hari semakin sukar menutup  poket daripada membayar cukai GST.
Mungkin ramai yang bertambah geram dan sakit sakit hati dengan kenyataan Zahid Hamidi menutup kes Jho Low. Jika itu yang kita rasa, penawarnya ialah dengan semua kita menguatkan lagi iltizam dan memberi lebih banyak undi kepada Pakatan Harapan.
Jho Low hanya dapat dicari, ditahan, disiasat dan diadili sekiranya Pakatan Harapan menguasai Putrajaya. Pengerusi Pakatan Harapan, Tun Mahathir bersama pimpinan lain, jika kuasa sudah dalam tangan mereka, tentulah tahu bagaimana untuk mencari dan menangkap Jho Low nanti.
Yang penting, UMNO dan BN wajib disingkirkan dahulu. Dengan kuasa diberikan kepada Pakatan Harapan, mesej utamanya bukan saja negara dapat diselamatkan, malah Jho Low akan dapat ditangkap sama.
Mengekal dan terus memberi kuasa kepada UMNO dan BN, samalah seperti meneruskan kebebasan yang sudah diberikan kepada Jho Low.  Tidak mustahil  jika Najib kekal berkuasa, Jho Low akan terus merangka strategi untuk lebih memperkayakan dirinya dan dalam masa yang sama, “cara menjadi kaya seperti Jho Low” adalah trend dan akan budaya masa depan dalam negara kita.
Dalam hal ini, tindakan Zahid Hamidi mengumumkan penutupan siasatan kes Jho Low harus diambil secara positif dan mampu memberi keuntungan kepada Pakatan Harapan.
Selain itu, Zahid Hamidi juga barangkali ada tujuan serampang dua matanya. Di mata kasar, tindakannya mengumumkan penutupan siasatan terhadap Jho Low terlihat dapat menggembirakan Najib dan Rosmah, tetapi di sudut lain ia juga berupaya menambahkan lagi kebencian dan penolakan rakyat terhadap Perdana Menteri.
Walaupun kebencian rakyat kepada Najib secara langsung akan memberi keuntungan kepada Pakatan Harapan, Zahid Hamidi mungkin dapat mengaut labanya  jika BN menang lebih tipis berbanding PRU 13 atau berlakunya situasi Parlimen tergantung.
Jika demikian, sedarkah Najib, pengesahan tutupnya siasatan terhadap Jho Low oleh timbalannya dua hari lalu bukan saja belum pasti merupakan khabar gembira buat dirinya, malah selain Pakatan Harapan boleh mendapat inspirasi tambahan daripadanya, Zahid Hamidi juga menanti peluang yang sama untuk menduduki Seri Perdana?
(ShahbudinHusin 25/10/2017).

0

0

votes
Article Rating
Kongsikan artikel ini


BAJET PAS DIBENTANG ESOK SEBELUM SOLAT JUMAAT?

Sekarang ini adalah musim pembentangan bajet. Pihak yang ingin menjadi kerajaan dan parti yang sedang menguasai kerajaan, inilah masanya membuat tawaran masing-masing kepada rakyat.
Semalam Pakatan Harapan telah membentangkan bajet alternatifnya sebagai tawaran kepada rakyat jika mereka berjaya mengambil alih kerajaan.
Tentu ramai yang teruja dengan tawaran menarik PH itu terutamanya pemansuhan GST dan penghapusan tol, selain pendidikan percuma, rumah mampu milik, pemberian royalti minyak 20 peratus dan beberapa yang lain lagi.
Esok pula, Najib Razak sebagai Menteri Kewangan akan membentangkan bajet 2018 bagi pihak BN sekiranya mereka kekal lagi sebagai kerajaan selepas PRU 14.
Jika tawaran Najib pada esok tidak lebih baik berbanding apa yang telah dtawarkan oleh PH, tentu saja rakyat tidak tertarik lagi untuk terus mengekalkan BN memerintah negara ini.
Untuk apa rakyat terus memilih parti dan pemimpin yang hanya akan menyusahkan mereka dalam meneruskan kehidupan?
Melihat kepada tawaran-tawaran yang dibuat oleh PH, tidak mustahil Najib ketika ini sedang sibuk membuat beberapa pindaan terhadap bajetnya untuk disesuaikan agar tidak terlalu jauh tertinggal sehingga memungkinkan BN kecundang mudah dalam pilihanraya yang dijangka akan diadakan dalam dua tiga bulan akan datang.
Jika semata-mata bergantung kepada BR1M, tetapi tiada tawaran yang menarik berkenaan GST, perumahan, perubatan, tol dan seumpamanya, kemungkinan PH, tambahan lagi dengan adanya Tun Mahathir Mohamad bersama gabungan pembangkang sekarang ini, lebih merupakan pilihan di hati rakyat untuk menerajui kerajaan.
Namun demikian, sepertimana yang ditanyakan oleh seorang pemimpin DAP – mana bajet Pas iaitu satu satu lagi pihak yang juga bercita-cita mahu menubuhkan kerajaan?
Bukankah Pas bersama Gagasan Sejahtera juga bercita-cita besar untuk membentuk kerajaan dengan menumbangkan BN dan mengalahkan PH?
Jika benar ingin menjadi kerajaan, apa tawaran mereka berkenaan GST, tol, perumahan, pendidikan dan sebagainya?
Apakah Pas masih mahu melaksanakan hudud atau memadai dengan Akta 355 saja?
Sesungguhnya, untuk membuktikan Pas bersama Gagasan Sejahtera mampu untuk membentuk kerajaan dengan mengalahkan dua pesaingnya yang lain serta  ada tawaran tersendiri untuk rakyat, mereka  masih berkesempatan lagi untuk berbuat demikian.
Najib hanya akan membentangkan bajetnya pada Jumaat kira-kira jam 4.00 petang, maka Pas bolehlah melakukan pembentangan lebih awal iaitu sebelum sembahyang Jumaat.
Dalam tempoh 24 jam ini, Pas dan Gagasan Sejahtera haruslah memerah tenaga, otak dan segala input daripada pelbagai sumber untuk bajet tersebut bagi meyakinkan rakyat mereka benar-benar ingin jadi kerajaan yang lebih baik daripada BN atau PH.
Kalau idea bajet pun tiada, nak jadi kerajaan macam mana?
Takkan jadi kerajaan nak ceramah saja sepanjang masa?
Atau jika tidak sempat menyediakan bajet itu, lebih baik Pas cepat-cepat bertindak setuju terhadap saranan Mustaffa Ali bagi pembentukan kerjasama dengan UMNO dalam pilihanraya akan datang ini.
Satu kenyataan daripada Hadi Awang mengatakan Pas setuju untuk bekerjasama dengan UMNO saja pun sudah memadai bagi tujuan itu.
Bila sudah setuju dan ada kerjasama dengan UMNO, jadinya bajet Najib petang esok adalah sama  seperti  bajet Pas juga.
Mudah kan?
(ShahbudinHusin 26/10/2017)

0

0

votes
Article Rating
Kongsikan artikel ini


SATU LAGI PENDEDAHAN, JADI ATAU TIDAK FELDA NAK SAMAN RAFIZI?

FELDA ISYTIHAR BAYAR £34 JUTA BELI TANAH, TETAPI HANYA £20 JUTA YANG DIBAYAR
Pelaburan Felda yang terbesar di United Kingdom ialah hartanah-hartanah di Wembley, London dengan membeli bangunan sedia ada dan membina bangunan baru untuk disewakan kepada pelajar-pelajar. Setakat ini, dua buah bangunan sedemikian telah siap dan beroperasi iaitu Felda House di alamat 575 North End Road, Wembley HA9 0UU dan Grand Felda House di alamat Empire Way, Wembley HA9 0EF.
Saya telah tunjukkan sebelum ini bahawa Felda House didaftarkan atas nama sebuah syarikat yang ditubuhkan di BVI iaitu FIC Global Limited.Saya juga telah mendapatkan geran rasmi hakmilik hartanah yang dinamakan Grand Felda House itu. Carian di laman
https://data.occrp.org/
 iaitu pengkalan data terbesar di dunia yang membabitkan syarikat-syarikat luar pesisir pantai (
“offshore companies”
) menunjukkan bahawa FIC Global Limited mempunyai dua hartanah di United Kingdom yang didaftarkan di atas namanya.
Dari situ, saya telah mendapatkan salinan geran hartanah bernombor NGL705102.Maka, geran hakmilik ini mengesahkan bahawa:i. Felda telah membeli dua buah bangunan bersebelahan yang sebelum ini diberi nama Dexion House dan Howerine House, masing-masing beralamat di 2-4 dan 5-6 Empire Way, Wembley.ii. Harga pembelian yang didaftarkan di atas geran hakmilik adalah £20 juta atau sekitar RM120 juta.iii. Geran hakmilik didaftarkan di atas nama FIC Global Limited, sebuah syarikat yang ditubuhkan di BVI yang didakwa anak syarikat Felda.Untuk memastikan bangunan-bangunan ini benar-benar wujud, saya telah menyemak menggunakan Google Earth seperti berikut:
Ini mengesahkan bahawa Dexion House dan Howerine House adalah dua hartanah yang berbeza dari Felda House yang beralamat di 575 North End Road.Saya juga menyemak satu laman yang bernama
newlondondevelopment.com
 yang menyenaraikan semua pembangunan baru yang sedang berjalan di London dan mengesahkan memang bangunan bernama Dexion House di alamat 2-4, Empire Way telah diluluskan untuk diubahsuai menjadi asrama pelajar:Setelah saya pasti bahawa hartanah yang bernama Dexion House ini bukanlah Felda House dan merupakan satu pembelian yang berasingan, saya kemudiannya telah membandingkan maklumat harga yang didaftarkan di atas geran hakmilik dengan maklumat yang diisytiharkan di dalam penyata kewangan Felda Investment Corporation Sdn Bhd (FIC) yang diaudit oleh PriceWaterhouseCoopers (PwC).Saya sertakan mukasurat 108 dari penyata kewangan FIC yang diaudit bagi tahun kewangan berakhir 31 Disember 2014 yang memperincikan pembelian-pembelian hartanah FIC di dalam Nota 37:Daripada dokumen-dokumen ini, jelas ada pertembungan maklumat dan harga yang ketara, seperti berikut:i. FIC mengisytiharkan di dalam penyata kewangannya yang diaudit bagi 2014 bahawa ia telah membayar £34 juta untuk membeli tanah (dan bangunan sedia ada) yang dikenali sebagai Dexion House 1 dan Dexion House II untuk membina asrama pelajar.ii. Geran hakmilik bagi hartanah-hartanah yang bernama Dexion House (dirujuk Dexion I) dan Haworine House (dirujuk Dexion II) menunjukkan harga yang dibayar sebenarnya hanyalah £20 juta.Jelas bahawa walaupun harga yang diisytiharkan dan dimasukkan di dalam penyata kewangan FIC bagi tahun 2014 adalah £34 juta, sebenarnya hanya £20 juta yang dibayar atau pun benar-benar melibatkan pembelian tanah tersebut.Ada beza sebanyak £14 juta (bersamaan RM86 juta) yang tidak sampai kepada penjual dan perlu dijawab oleh pengurusan Felda. Tambah pula apabila syarikat yang memegang hakmilik ini adalah sebuah syarikat BVI, sukar untuk memadankan jumlah yang dibayar dengan apa yang direkodkan di dalam FIC Global Limited.Saya masih menunggu saman dari FIC dan bersedia untuk ke mahkamah untuk mendapatkan penjelasan lanjut kepada soalan-soalan saya ini.Saya juga akan memberi keterangan di IPD Dang Wangi jam 4.30 petang ini untuk menyerahkan segala bukti yang saya ada setakat ini agar kes ini dapat disiasat segera.RAFIZI RAMLI
AHLI PARLIMEN PANDAN
NAIB PRESIDEN KEADILAN.
Ulasan – Setelah beberapa pendedahan sebelum ini, kali ini Rafizi tampil lagi dengan satu pendedahan yang tentunya mengejutkan kita semua di mana di dalam penyata kewangan Felda, harga yang dicatatkan untuk satu pembelian hartanah yang dikenali sebagai Dexion House 1 dan Dexion House 2 ialah £34 juta, tetapi bayaran yang sebenarnya dibuat hanyalah £20 juta saja.Bermakna ada perbezaan sebanyak £14 juta atau kira-kira RM86 juta dalam pembelian tersebut.Kenapa boleh jadi begitu? Siapa “makan” dan ke mana hilangnya wang RM86 juta berkenaan?Pengerusi Felda sekarang, Shahrir Samad, Pengerusi Felda terdahulu, Isa Samad dan Najib Razak yang bertanggungjawab terhadap Felda tidak harus sekadar diam saja dengan pelbagai pendedahan oleh Rafizi ini.Mereka mesti bertanggungjawab dan memberi penjelasan kepada rakyat berkenaan dengannya.Tak kesiankah dengan pakcik dan makcik Felda yang berpeluh setiap hari mengusahakan ladang, namun akhirnya wang titik peluh mereka lesap begitu saja dan entah masuk ke poket siapa?Pada Selasa lalu,  Shahrir ada mengumumkan bahawa mesyuarat Lembaga Pengarah Felda akan bermesyuarat pada Rabu untuk menimbang tindakan saman terhadap Rafizi.Bagaimanapun, tidak diketahui apa hasil mesyuarat tersebut. Kenapa senyap saja?Jadi ke tidak nak saman Rafizi?Atau lebih tepat, beranikah Felda menyaman Rafizi?
(ShahbudinHusin 27/10/2017)

0

0

votes
Article Rating
Kongsikan artikel ini


SERONOKNYA JADI JHO LOW….

Tidak cukup dengan Timbalan Perdana Menteri, Ahmad Zahid Hamidi yang sudah membersihkan Jho Low dengan mengatakan siasatan terhadap ahli perniagaan playboy yang dipercayai dalang dalam  skandal 1MDB itu sudah ditutup dan tidak lagi bantuan Interpol diperlukan untuk menangkapnya, kali ini seorang lagi pemimpin UMNO, Nazri Aziz tampil berbuat demikian.
Kata Menteri Kebudayaan dan Pelancongan itu, tiada tindakan boleh diambil terhadap Jho Low kerana kesalahannya tidak dilakukan di Malaysia.
Katanya, kerajaan hanya boleh mengambil tindakan terhadap seseorang jika kesalahannya dilakukan di negara ini.
Beritahu kami apa kesalahan yang dia dah buat. Jika dia melakuan kesalahan di negara ini dan di bawah undang-undang kita, kami akan mengambil tindakan, kata Nazri lagi.
Wah…seronoknya jadi Jho Low…walaupun berseronok di luar negara dengan wang yang dipercayai dicuri daripada 1MDB, namun tidak putus-putus pejuang Melayu mempertahankannya.
Nampaknya, tiada apa yang rakyat boleh harapkan kepada pemimpin-pemimpin yang ada sekarang dalam menegakkan kebenaran berkaitan 1MDB.
Segala-galanya, asal saja berkaitan 1MDB, berebut-rebutlah mereka mempertahankannya. Dari sejak mula isu 1MDB ini muncul sehinggalah sekarang, bagi pemimpin UMNO, tetap tiada apa-apa dan siapa yang bersalah.
Itu belum lagi ditanya kepada Annuar Musa, Salleh Said Keruak, Rahman Dahlan, Puad Zarkashi, Aziz Kaprawi, Tajuddin Rahman dan yang lain-lain mengenai Jho Low.
Jika berpeluang bercakap dengan media, jawapan mereka pasti lebih membuatkan Najib Razak berbangga dengan tahap kemampuan mereka dalam membodek dan mengampu.
Makna kata, dengan jawapan mereka itu, Najib tidak perlu bersuara apa-apa lagi dalam mempertahan dan melindungi Jho Low.
Kenapa cepat sangat Nazri mengatakan Jho Low tidak melakukan kesalahan di negara kita?
Apakah beliau benar-benar pasti mengenainya?
Bukankah 1MDB itu syarikat Malaysia dan wang yang hilang dan dipercayai disonglapnya juga adalah wang milik negara ini?
Tidak mungkinkah sebahagian daripada arahan-arahan Jho Low kepada pihak-pihak tertentu yang ada kaitan dengan 1MDB itu dilakukan di dalam Malaysia?
Kenapa cepat sangat diumumkan kes terhadap Jho Low sudah ditutup, bantuan Interpol ditamatkan dan seolah-olah disahkan tiada kesalahan dilakukan di negara ini sedangkan beberapa negara lain masih lagi menyiasatnya?
Jika betul mahu mencari kebenaran, kenapa tidak diusahakan agar Jho Low dibawa balik terlebih dahulu untuk diambil keterangan dan disiasat secara menyeluruh untuk mengetahui ada kesalahan atau tidak telah dilakukannya?
Kenapa tiada pemimpin UMNO yang berani mencadangkan demikian?
(ShahbudinHusin 26/10/2017)

0

0

votes
Article Rating
Kongsikan artikel ini


ADAKAH PEMIMPIN PH HANYA SUKA-SUKA MERANGKA BAJET ALTERNATIF?

Petang ini Najib Razak selaku Menteri Kewangan akan membentangkan Bajet 2018 yang dilihat banyak pihak tidak lebih sebagai “gula-gula pilihanraya” untuk memastikannya terus berkuasa, di sebalik skandal mega 1MDB yang membelenggu dirinya.
Mahu tidak tahu, Najib harus memastikan beliau menang pilihanraya akan datang dan Bajet 2018 adalah senjata terakhirnya bagi tujuan itu, setelah satu lagi senjata – keputusan RCI Forex nampaknya mungkin tidak banyak membantu untuk mengaitkan Tun Mahathir Mohamad atas kerugian urusniaga matawang pada tahun 80an dan 90an dahulu.
Oleh yang demikian, bajet kali ini dipercayai bukan saja “gula-gula”, bahkan juga penuh dengan tawaran yang “gila-gila”.
Sementara itu, Pakatan Harapan sudah pun membentangkan bajet alternatifnya, Selasa lalu dengan 10 intipati – menghapuskan GST, pendidikan percuma, gaji minima, rumah mampu milik, menghapuskan rasuah, menangani isu Felda, menghapuskan tol, royalti minyak 20 peratus, untuk wanita dan kepentingan Sabah serta Sarawak.
Selain itu, dalam tempoh 100 hari menjadi kerajaan pula, Pakatan Harapan turut menjanjikan tangkapan terhadap MO1 dan jerung-jerung yang lain, RCI untuk 1MDB dan Felda, penubuhan badan bebas untuk mengembalikan aset dan wang rakyat yang dicuri, menjadikan SPRM sebagai badan bebas yang melapor terus kepada Parlimen dan terakhir, menghapuskan amalan runding terus bagi semua kontrak kerajaan.
Memandangkan tawaran PH itu terlalu menarik dan mampu mengujakan rakyat kepada perubahan, berbondong-bondong pemimpin UMNO dan kerajaan memperlekeh bajet alternatif tersebut.
Ada yang kata ia akan memufliskan negara, bersifat populis, tidak mungkin mampu dilaksanakan, tiada kredibiliti, hanya janji semata-mata dan pelbagai perlecehan lainnya.
Apakah PH hanya main-main atau suka-suka merangka bajet tersebut?
Kita harus sedar bahawa PH, berdasarkan penerimaan rakyat terhadap perubahan dan penolakan ketara terhadap Najib, hanya selangkah saja lagi untuk menjadi kerajaan dan menumbangkan UMNO serta BN dalam pilihanraya akan datang.
Dengan yang demikian, bajet yang mereka rangka itu sudah pasti sesuatu yang praktikal dan boleh dilaksanakan. Adalah tidak bijak jika PH merangka sesuatu yang tidak mampu dibuat, sedangkan peluang untuk menang memang dalam tangan.
Lainlah jika PH memang tiada peluang langsung untuk menubuhkan kerajaan, maka bolehlah dijanjikan bulan bintang dan gemerlapan lain yang tidak mampu dicapai tangan.
Ketidakmampuan menunaikan janji atas tawaran yang sudah dibuat  pastinya akan menjadikan rakyat memberontak dan menolak secara serta-merta kepada PH.
Adakah PH hanya ingin berkuasa setahun dua atau selama sepenggal sahaja?
Jika itu yang berlaku, selepasnya PH tidak akan dipercayai lagi oleh rakyat dan peluang untuk kembali sudah semestinya tertutup sama-sekali.
Adakah itu matlamat perjuangan PH?
Selain itu, kepada yang terus memperlekeh bajet alternatif tersebut, mereka seharusnya sedar bahawa di belakang PH tersenarai tokoh-tokoh hebat seperti Tun Mahathir, Anwar Ibrahim, Muhyiddin Yassin, Tun Daim dan sederetan nama yang lain yang telah terbukti sebagai pemimpin yang hebat dan berjaya sebelum ini.
Di Selangor dan Pulau Pinang pula, PH telah membuktikan kemampuan mereka dalam mentadbir dengan lebih baik berbanding kerajaan BN yang terdahulu.
Sudah tentu, jika mereka bersetuju terhadap isi atau intipati bajet alternatif itu untuk dibentangkan secara terbuka kepada rakyat, mereka sebenarnya punya keyakinan dan kemampuan untuk melaksana dan menunaikannya apabila diberi kuasa nanti.
Tidak mungkin mereka itu mahu “membunuh diri”  dengan menjanjikan sesuatu yang tidak mampu untuk dilaksanakan.
Sebagai rakyat yang sudah pun terasa perit dan sengsara di bawah Najib selama ini, tiada sebab untuk kita mahu meragui kemampuan PH dalam memberi kebahagiaan dan kesejahteraan melalui pembentangan bajet alternatifnya itu, kecualilah jika kita mahu melihat Jho Low, bukan saja terus bebas, malah bertambah lagi bilion-bilion masuk ke dalam poketnya selepas ini.
(ShahbudinHusin 27/10/2017).

0

0

votes
Article Rating
Kongsikan artikel ini


BAJET 2018 ADALAH BAJET PILIHANRAYA, PRU 14 BAKAL DIADAKAN SELEPAS
JANUARI TAHUN DEPAN

Apa yang menarik dalam bajet kali ini?
Itu adalah pertanyaan yang paling banyak terdengar di mana-mana sejak petang semalam lagi. Bersapaan di mana saja atau dengan sesiapa, soalan sedemikian hampir tidak terkecuali terpacul daripada mulut kebanyakan orang.
Ramai yang mengharapkan bajet yang dibentangkan Najib kali ini terdampar harapan dan bunga-bunga indah, bukan semata-mata untuk memenangi pilihanraya, lantaran sembang kencang Najib Razak sebelum ini kononnya ekonomi negara berkembang baik, pertumbuhan dalam negara positif dan sehingga mampu membuat tawaran untuk memakmurkan ekonomi Amerika Syarikat.
Lebih daripada itu, oleh kerana bajet alternatif oleh Pakatan Harapan sudah pun dibentangkan lebih dahulu, sekurang-kurangnya Najib mestilah ada iltizam untuk menawarkan sesuatu yang labih baik lagi.
Malangnya, yang mampu dilakukan Najib hanyalah beberapa ciplakan terhadap bajet alternatif Pakatan Harapan, manakala selebihnya langsung tidak ada yang menarik.
Najib hanya mampu mempersembahkan perkara-perkara remeh seperti kebenaran pulang awal bagi suami yang isterinya mengandung. Kebenaran pengambilan terus pembantu rumah dan tidak lagi melalui agen hanya mendedahkan majikan kepada penipuan dan lebih banyak masalah akan timbul.
Beliau seharusnya menekankan bayaran agen yang munasabah atau memperbanyakkan lagi, atau mandatori berhubung  pusat jagaan kanak-kanak di tempat kerja, baik sektor kerajaan mahu pun swasta.
Sementara bajet Pakatan Harapan mahu menghapuskan tol dan GST, Najib sebaliknya cuma memansuhkan lima tol saja, itu pun dua di Selangor yang terlibat itu memang konsesinya akan berakhir pada 2018 serta beberapa item barangan yang dikecualikan cukai tersebut.
Dengan demikian, jika pemansuhan dua tol di Selangor diharapkan mampu meniupkan angin perubahan agar rakyat memilih UMNO dan BN, ia sudah jadi tidak bermakna apa-apa lagi.
Pemansuhan tol di Johor dan Kedah pula dengan jelas membuktikan Najib bimbang kedua-dua negeri itu akan beralih tangan.
Begitu juga, pemberian saham RM200 kepada anak yang baru lahir, pendekatan tersebut sudah pun lama di lakukan di Selangor oleh Pakatan Harapan.
Makna kata, dengan menciplak beberapa perkara dalam bajet alternatif Pakatan Harapan dan kesediaan Najib menghapuskan tol di Kedah dan Johor, kehadiran pakatan pembangkang itu bukan saja digeruni, malah nyata memberi kebaikan kepada rakyat.
Belum pun menjadi kerajaan, Pakatan Harapan sudah mampu melimpahkan rahmat dan kebaikan kepada rakyat, bayangkan jika mereka menjadi kerajaan nanti?
Yang amat mengecewakan dalam bajet kali ini ialah daripada  keseluruhan peruntukan RM280.25 bilion yang disediakan, meningkat lebih RM20 bilion berbanding tahun lalu, perbelanjaan pengurusan mewakili sebanyak RM234.25 atau 84 peratus, manakala belanja pembangunan hanyalah 16 peratus atau RM40 bilion saja.
Di mana impaknya kepada pertumbuhan ekonomi yang sihat dan lestari jika peruntukan untuk pembangunan tersangat kecil berbanding belanja pengurusan?
Dalam hal ini, Najib dengan amalan “cash is king” yang  dimaklumi memang membudaya dalam dirinya, tidak saja mengamalkan perbelanjaan tidak sihat, tetapi juga terlihat terlalu ghairah untuk memberi banyak sumbangan tunai atau one-off kepada pelbagai kelompok masyarakat bagi tujuan memenangi pilihanraya.
Selain bayaran BR1M sebanyak RM1200 dan bantuan khas kewangan RM1500 kepada kakitangan awam serta RM750 untuk pesara, bajet ini juga memperuntukan beberapa pemberian tunai lain seperti RM1500 kepada Ketua Kampung, Tok Batin, Imam, Bilal, Siak, Guru Kafa dan Takmir,  bantuan RM600 kepada pesawah dan elaun khas RM350 kepada warga emas.
Semua bayaran itu akan mula diterima dalam dua peringkat iaitu pada Januari 2018 dan menjelang sambutan Hari Raya Aidil Fitri akan datang.
Ini dengan jelas memberi gambaran bahawa semua wang tunai yang dicurahkan itu ialah untuk tujuan menambat hati rakyat menjelang PRU 14 yang sudah tentu bakal diadakan selepas Januari 2018 iaitu di ketika sebahagian besar pemberian wang tunai tersebut sudah diagih-agihkan dan diterima rakyat.
Tidak mungkin pilihanraya akan diadakan hujung tahun ini kerana Najib sudah tentu mahu gula-gula tunai yang dijanjikannya betul-betul sampai ke tangan pengundi sebelum mereka memangkah di kertas undi.
Maknanya, pemberian tunai itulah yang menyebabkan belanja pembangunan terpaksa diciputkan kepada kira-kira RM40 bilion, manakala belanja mengurus meningkat kepada RM234.25 bilion.
Najib nyata terdesak untuk memenangi pilihanraya akan datang sehingga semua wang tunai kerajaan digunakan untuk kepentingan politik UMNO dan BN serta mengabaikan aspek pembangunan lain yang lebih mampu memberi impak besar kepada ekonomi negara.
Hakikat bahawa bajet kali ini adalah untuk memenangi pilihanraya bukan saja terbentang di depan mata, tetapi diakui sendiri oleh Timbalan Perdana Menteri, Ahmad Zahid Hamidi.
Katanya, bajet kali ini memang merupakan bajet persediaan untuk menghadapi pilihanraya.
Betullah tu, nak kata apa lagi, kata beliau.
(ShahbudinHusin 28/10/2017)

0

0

votes
Article Rating
Kongsikan artikel ini


WOWWW…INI BARULAH SESUAI JADI PRESIDEN PAS!!!

Wowww…hebat juga cadangan Tuan Ibrahim Tuan Man berhubung Bajet 2018 yang dibentangkan Najib Razak semalam.
Sekurang-kurangnya, dengan mencadangkan tol Gombak dan Karak sepatutnya dimansuhkan sama oleh kerajaan, cadangan beliau ini tidaklah begitu jauh tersasar berbanding Pakatan Harapan yang mahu memansuhkan semua tol di negara ini.
Alangkah beruntungnya ahli-ahli Pas jika beliau jadi presiden mereka ketika ini – jelas ke mana hala tuju dan nampak perjuangannya untuk menjaga kepentingan rakyat.
Tetapi di mana Hadi Awang?
Semasa pembentangan bajet semalam, beliau disahkan tidak hadir kerana dikatakan ada sedikit masalah kesihatan.
Ketika pembentangan bajet tahun lalu juga Hadi dilaporkan tidak hadir, katanya sebab ada mengajar agama di Rusila.
Khabarnya lagi, semasa pembentangan bajet 2016, Hadi turut tidak hadir sama.
Jika benar, bermakna sudah  tiga tahun berturut-turut Hadi tidak hadir sessi pembentangan bajet di Parlimen.
Hatrik tu!!
Untuk tahun ini, ketidakhadiran Hadi berikutan ada masalah kesihatan barangkali bolehlah difahami, tetapi  mengapa masih tidak kedengaran sebarang komen beliau mengenai bajet yang dibentangkan oleh rakan sedondonnya, Najib?
Buatlah komen dan ulasan barang sepatah dua Tuan Presiden?
Lagi pun, tentu Najib amat tertunggu-tunggu ulasan Hadi berhubung bajet yang dibentangkannya semalam itu.
(28/10/2017)

0

0

votes
Article Rating
Kongsikan artikel ini


APA KHABAR KP SPRM?

Di mana Ketua Pesuruhjaya SPRM, Dzuklifli Ahmad ketika ini agaknya?
Bagaimana keadaan dan apa khabar dirinya?
Adakah beliau dalam keadaan sihat walafiat seperti selalu atau tidurnya tidak lagi lena seperti dahulu?
Adakah beliau sedang bercuti atau masih menjalankan tugas serta datang ke pejabat seperti biasa?
Jika sedang bercuti, adakah beliau berehat di rumah saja atau pergi  ke mana-mana destinasi?
Kalau ke mana-mana destinasi, pergi seorang diri atau bersama keluarga?
Masihkah ada lagi jemputan membaca khutbah diterimanya sejak kebelakangan ini?
Jika masih bertugas dan datang ke pejabat seperti biasa, kenapa senyap saja sedangkan sebelum ini beliau agak mesra dengan media dan rajin mengumumkan tangkapan demi tangkapan?
Adakah beliau sebagai ketua tetap memberi arahan seolah-olah tiada apa-apa yang mengganggu fikirannya?
Apa pula perkembangan siasatan pihak polis yang dipantau pasukan petugas khas terhadap dirinya?
Sudahkah beliau disiasat dan keterangannya diambil?
Agak-agaknya, kalau sudah disiasat, apa pengakuan beliau kepada pihak polis berhubung video yang didakwa mengaitkannya itu?
Adakah beliau mungkin menafi atau mengakuinya?
Bila agaknya keseluruhan siasatan akan selesai?
Siapa yang akan mengumumkan hasil siasatan itu nanti – Ketua Polis Negara atau Peguam Negara?
Kalau belum, bila pihak polis mahu menemuinya?
Dalam pada itu, sehingga bila Dzulkifli sanggup mendiamkan diri dan tidak muncul di mana-mana, sedangkan beliau masih memegang jawatan Ketua Pesuruhjaya SPRM?
Apa bentuk intergriti seorang ketua kalau berterusan sebegitu?
Bukankah rakyat sedang memerhati?
Tidak teringinkah beliau untuk berlaku jujur dan berundur sebelum penyiasatan pihak polis yang dipantau pasukan petugas khas berakhir dan mengumumkan hasilnya, demi semata-mata untuk menjaga nama baik SPRM?
(ShahbudinHusin 29/10/2017)

0

0

votes
Article Rating
Kongsikan artikel ini


MASIHKAH KAU INGAT, NAJIB?

Sudahlah janji Najib Razak berkenaan penurunan harga kereta dinikmati oleh rakyat Malaysia?
Kalau kita masih ingat, janji tersebut pernah dilafazkannya menjelang PRU 2013 yang lalu.
Tetapi, sekarang sudah tahun 2017, bagaimana harga kereta ketika ini?
Turun, naik atau cukainya masih tidak berubah?
Masihkah kau ingat, Najib?
Atau kita berhak sekali lagi meragui janji-janji beliau dalam Bajet 2018 yang baru dibentangkannya seperti yang disebut oleh Muhyiddin Yassin ini?
Jika penurunan harga kereta itu dijanjikan Najib menjelang PRU 2013, tidakkah situasinya sama saja iaitu Bajet 2018 juga dibentangkan menjelang PRU 14?
(ShahbudinHusin 29/10/2017)

0

0

votes
Article Rating
Kongsikan artikel ini


KENAPA SUSAH SANGAT NAK MELENGKAPKAN SIASATAN 1MDB?

SATU DUNIA SELESAI DAN SUDAH AMBIL TINDAKAN UNDANG-UNDANG PADA YANG TERLIBAT DALAM KES SKANDAL 1MDB TETAPI DI MALAYSIA PIHAK PENGUATKUASA UNDANG-UNDANG MASIH MAIN ‘TARIK TALI!!’
Persoalan utama yang ingin saya tanya Apandi Ali selaku Peguam Negara ialah kenapa beliau tidak mahu menjalinkan kerjasama dalam isu ‘Mutual Legal Assistance’ dengan Pejabat Peguam Negara Switzerland?!
Di Singapura tindakan undang-undang sudahpun dikenakan pada semua yang terlibat dalam kes skandal 1MDB!!
Ramai yang sudah kena penjara!! Malahan bank yang terlibat pun sudah diarah tutup oleh pihak kerajaan Singapura!!
Jabatan Kehakiman Amerika Syarikat pun sudah memfailkan saman sivil dan kini sedang bergerak ke arah saman jenayah!!
Terdapat bukti sejumlah hampir RM19 bilion duit syarikat 1MDB telah diselewengkan dan mereka membeli pelbagai harta-harta di Amerika Syarikat!!
Pejabat Peguam Negara Switzerland pernah keluarkan kenyataan dianggarkan RM16.8 bilion duit-duit syarikat 1MDB diselewengkan dan kemungkinan wujud kesalahan jenayah ‘pengubahan wang haram’ di sana!!
Negara Luxembourg turut mengesahkan ujud salah laku penyelewengan dana syarikat 1MDB!!
Tetapi di Malaysia bekas Ketua Polis Negara iaitu Khalid Abu Bakar mengesahkan pada 12 April 2017 siasatan kes 1MDB sudah selesai dan kertas siasatan sudah dihantar ke Pejabat Peguam Negara!!
Ketua Polis Negara yang baru turut mengesahkan pada 20 September 2017 siasatan kes skandal 1MDB telahpun selesai!!
Tetapi kini Azalina Othman Said selaku Menteri di Jabatan Perdana Menteri menyatakan Peguam Negara telah mengarahkan PDRM pada 24 Oktober 2017 untuk buat siasatan lanjut mengenai kes skandal 1MDB!!
PIHAK PENGUATKUASA UNDANG-UNDANG DI SELURUH DUNIA KHUSUSNYA DI NEGARA-NEGARA YANG SAYA TELAH BUAT LAPORAN SELESAI SIASATAN MEREKA!! NAMUN MENGAPA PIHAK PENGUATKUASA UNDANG-UNDANG DI MALAYSIA MASIH BERDOLAK-DALIK SERTA ‘MAIN TARIK TALI’ DALAM ISU SKANDAL KEWANGAN TERBESAR DUNIA PADA DEKAD INI?!*
Saya berhak tanya pihak penguatkuasa undang-undang di Malaysia kerana saya adalah orang pertama yang buat laporan kes skandal 1MDB pada PDRM, SPRM, Bank Negara serta juga menghantar beberapa memorandum kepada Peguam Negara Malaysia!!
Apabila saya mengesyaki wujudnya unsur-unsur pengubahan wang haram di luar negara maka pada waktu itu saya terbang ke Singapura, Hong Kong, Peranchis, Switzerland, United Kingdom dan melaporkan pada pihak FBI di New York!!
Akhirnya, saya telah ditahan di dalam lokap ibu Pejabat Polis Dang Wangi serta Penjara Sg Buloh selama 2 bulan!!
Kononnya penahanan saya adalah kerana cuba mensabotaj ekonomi serta sistem perbankan negara!!
Penahanan saya di bawah akta SOSMA!!  Saya adalah rakyat Malaysia yang pertama ditahan serta didakwa di bawah akta SOSMA!!
Dalam ertikata yang lain, saya bukan nak buat kalut dalam kes skandal 1MDB ini tetapi saya mempunyai ‘Locus Standi’ untuk menyoal pihak penguatkuasa undang-undang di Malaysia mengenai status siasatan terkini!!
BANK NEGARA MALAYSIA TELAHPUN KOMPAUN BANK ARAB MALAYSIAN DAN MENGENAKAN KOMPAUN TERTINGGI SEJUMLAH RM150 JUTA DI ATAS BEBERAPA KESALAHAN SYARIKAT 1MDB!!
Bukankah ini bukti sahih salahlaku penyelewengan kes skandal 1MDB itu ada asas kebenarannya!!
Dari tindakan bank negara Malaysia ini sudah mengsahihkan jenayah kes skandal 1MDB!!
Keseluruhan dunia sedang memerhati gelagat pihak penguatkuasa undang-undang di negara Malaysia sepertimana kata YBHG Tuan Haji Mat Sabu “MALAYSIA TANAH TUMPAH DARAH KU!!”
Ikhlas dari;
KHAIRUDDIN ABU HASSAN
Koordinator
Deklarasi Rakyat
30 Oktober 2017
Ulasan –
Berikutan kenyataan Azalina Othman Said bahawa Peguam Negara pada 24 Oktober lalu telah mengarahkan pihak polis menyiasat dengan lebih lanjut berhubung skandal 1MDB, bermakna sudah dua kali kertas siasatan pihak polis dipulangkan oleh Pejabat Peguam Negara.
Apa yang tidak lengkap lagi berhubung siasatan pihak polis itu?
Susah sangatkah untuk menyempurnakan siasatan sehingga dua kali ia dipulangkan oleh Pejabat Peguam Negara?
Apa dan di mana yang masih tidak lengkap itu?
Adakah ini bermakna Pejabat Peguam Negara benar-benar mahu melakukan pendakwaan atau sekadar bertujuan melengah-lengahkan masa sebelum tibanya tarikh pilihanraya?
Kalau Jho Low dapat dibawa balik untuk disiasat dengan teliti, agaknya mudah tak untuk mendapatkan bukti dan mensabitkan sesiapa berkaitan skandal 1MDB?
(ShahbudinHusin 30/10/2017)

0

0

votes
Article Rating
Kongsikan artikel ini


MEMANGLAH TUN M MAHUKAN KUASA….

Kata Ketua Penerangan UMNO, Annuar Musa, agenda Tun Mahathir Mohamad mahu menjatuhkan Najib Razak bukan kerana bangsa atau negara, sebaliknya semata-mata disebabkan kuasa.
 Kata beliau, agenda itu bermula pada 2013 iaitu setelah anaknya, Mukhriz Mahathir kalah dalam pemilihan untuk merebut jawatan Naib Presiden UMNO.
 Bukan soal agama atau bangsa, tetapi disebabkan dia mahu kekal berkuasa, kata Annuar yang kes beliau berhubung dakwaan salah guna kuasa ketika menjadi Pengerusi MARA masih lagi tergantung keputusannya.
 Beliau disiasat oleh SPRM dan Audit Dalaman MARA berkaitan penajaan oleh anak syarikat MARA kepada pasukan bolasepak Kelantan sehingga jawatannya sebagai Pengerusi MARA digantung, namun sehingga ini tidak diketahui apa keputusan siasatan terhadapnya.
 Politik memang untuk mendapatkan kuasa kerana melalui kuasalah pelbagai usaha untuk agama, bangsa dan negara dapat dilaksanakan.
 Apakah hanya Tun Mahathir berjuang untuk kuasa, manakala Najib tidak berjuang untuk kuasa?
 Apa pula tujuan Annuar sendiri mempertahankan Najib kalau bukan mahu memberinya terus berkuasa sebagai Perdana Menteri?
 Tidak perlu Annuar mempertikai atau meragui sejauh mana usaha Tun Mahathir untuk agama dan bangsa selama ini kerana semuanya terbentang di mata dan dalam pengetahuan kebanyakan daripada kita.
 Dari segi agama, bukan saja dalam negara, bahkan Tun Mahathirlah antara pemimpin dunia yang lantang memperjuangkan nasib rakyat Palestin dan Bosnia.
 Semuanya dapat beliau lakukan ketika berkuasa dahulu. Kali ini memang Tun Mahathir sebagai Pengerusi Pakatan Harapan mahu menjatuhkan Najib demi untuk mendapatkan kuasa.
 Dengan kuasa, tidak saja lebih banyak agenda bangsa dan agama dapat dilakukannya, bahkan melalui kuasalah juga janji-janji Pakatan Harapan seperti menghapuskan GST dan tol, menubuhkan RCI untuk 1MDB dan Felda serta pelbagai agenda lain dapat dilaksanakan.
 Dengan kuasa juga, Insya Allah Tun Mahathir dan Pakatan Harapan, akan membawa balik Jho Low untuk diadili serta semua yang terlibat dalam skandal 1MDB yang tidak mungkin dilakukan oleh Najib.
 Itulah sebabnya Tun Mahathir memerlukan kuasa kerana tanpa kuasa semua itu tidak mungkin dapat dilakukan.
 Maka, kalau Annuar mengatakan Tun Mahathir berjuang untuk kuasa, ia memanglah satu kebenaran sebenarnya.
 Cuma, bagaimana Tun Mahathir menggunakan kuasa tidaklah sama seperti Najib yang terbukti lebih memperkayakan Jho Low, anak tirinya Riza Aziz dan memberi pelbagai keistimewaan kepada isterinya, Rosmah Mansor.
 Dakwaan Annuar bahawa Tun Mahathir melakukannya berikutan kekalahan Mukhriz dalam pemilihan UMNO 2013 tidaklah tepat kerana bekas Perdana Menteri itu terbukti tidak pernah menaikkan, malah melarang anak-anaknya aktif dalam politik ketika beliau menjadi Perdana Menteri dahulu.
 Bukankah lebih mudah Tun Mahathir menaikkan anak-anaknya ketika berkuasa dahulu berbanding setelah tiada kuasa, sama seperti beliau menjadikan Annuar sendiri sebagai menteri meskipun kalah dalam pilihanraya 1990?
 Jadi, kalau ketika berkuasa pun Tun Mahathir tidak memberi kelebihan kepada anak-anaknya, di mana munasabahnya beliau mahu berkuasa semua untuk memastikan  kepentingan  mereka terpelihara?
 Lagi pula, kalau Tun Mahathir mahu anak-anaknya selamat, lebih baik beliau mengampu dan membodek saja Najib serta menutup mata terhadap segala salah laku Perdana Menteri.
 Kalau Tun Mahathir membodek dan mengampu Najib, ke mana terpinggir Annuar agaknya?
 Malah kalau Tun Mahathir membodek dan mengampu Najib, bukan saja Annuar akan terpinggir, bahkan beliau bersama Puad Zarkashi, Salleh Said Keruak,  Jamal Md Yunos dan sederetan pengampu lain pun mungkin “mati kering” kerana kekurangan dedak untuk dimakan.
(ShahbudinHusin 30/10/2017)

0

0

votes
Article Rating
Kongsikan artikel ini


KENAPA UMNO DAN PAS TAK BOLEH BERSABAR, APA PERLUNYA AMBIGA DEDAHKAN
SEKARANG?

 Sabarlah UMNO…
 Sabarlah Pas…
Kenapa UMNO dan Pas tak boleh bersabar?

 Kiranya editor Sarawak Report, Clare Rewcastle-Brown sudah memasukkan nama S Ambiga sebagai sumbernya berhubung dana yang didakwa diterima Pas daripada Najib Razak berdasarkan maklumat boleh dipercayai yang ada padanya, bermakna beliau bukan saja bersetuju namanya dimasukkan dalam kenyataan pembelaan itu, bahkan juga bersedia untuk memberi keterangan serta disoal balas di mahkamah.

 Tak perlu UMNO dan Pas terburu-buru mendesak S Ambiga mendedahkan apa yang diketahuinya itu.
Sabarlah sikit…
Lagi pula, apa perlunya S Ambiga mendedahkan sekarang, sedangkan ada tempat yang lebih sesuai iaitu mahkamah untuk beliau berbuat demikian?

 Hari yang mendebarkan di mana beliau akan mendedahkan segala-galanya pasti akan tiba jua akhirnya.
Jadi, tunggu sajalah dengan sabar.
(ShahbudinHusin 31/10/2017).

0

0

votes
Article Rating
Kongsikan artikel ini


SIAPA BERANI NAFIKAN PERKARA INI? BILA LAGI BEKAS TIMBALAN PRESIDEN PAS
NAK MULAKAN SAMAN?

Dalam kenyataan pembelaan yang difailkan berhubung saman Presiden Pas, Hadi Awang terhadapnya, editor Sarawak Report, Clare Rewcastle-Browm antara lain merekodkan perkara-perkara berikut:-
– Najib Razak menyalurkan lebih RM200 juta kepada bekas Timbalan Presiden Pas, Nasharuddin Mat Isa sejak 2014 dengan tujuan mendanai sekumpulan pihak dalam Pas.
– Dana rahsia itu diberikan secara berterusan sepanjang 2015, termasuk untuk Perhimpunan Agung (Muktamar) yang berlangsung pada Jun 2015. Untuk rekod, pada  2015, Muktamar Pas diadakan di Kuala Selangor antara 4 -6 Jun 2015.
– Dana tersebut termasuk untuk mengadakan Himpunan Fastaqim pertama pada Oktober 2015 dan acara-acara lain, termasuk Persidangan Kesatuan Islam Antarabangsa pada Julai 2017.
– Kenyataan pembelaan Clare juga menamakan beberapa pemimpin Pas yang didakwanya telah membeli kenderaan, hartanah atau menambah isteri baharu. Beliau turut menunjukkan senarai panjang jenis kenderaan yang dibeli mereka.
– Clare juga menamakan peguam S Ambiga yang merupakan bekas Pengerusi Bersih sebagai sumbernya berhubung dakwaan dana RM90 juta yang diterima oleh Pas.
Yang paling menarik dalam kenyataan pembelaan Clare itu ialah beliau secara jelas menamakan bekas Timbalan Presiden Pas, Nasharuddin Mat Isa sebagai telah menerima dana lebih RM200 juta daripada Najib.
Sebelum ini, Rafizi Ramli juga menamakan Nasharuddin telah menerima wang daripada Najib untuk disalurkan kepada pemimpin-pemimpin Pas.
Rafizi bagaimanapun tidak menyebut jumlah wang yang diterima Nasharuddin itu.
Nasharuddin pernah memaklumkan mahu mengambil tindakan undang-undang terhadap Rafizi, tetapi sehingga sekarang masih tiada apa-apa berita mengenainya.
Tidak diketahui sama ada saman itu diteruskan atau sebaliknya.
Husam Musa pula dalam pendedahannya berkaitan hal yang sama, meskipun tidak pernah menyebut nama Nasharuddin, tetapi secara terbuka pernah menamakan Affin Bank dan angka RM200 juta itu.
Apakah kenyataan pembelaan Clare saling kait-mengait dengan pendedahan Rafizi dan Husam sebelum ini?
Benarkah angka RM200 juta itu?
Sediakah Najib menafikan bahawa beliau  pernah memberikan wang sebanyak itu kepada Nasharuddin?
Adakah Nasharuddin berani bersumpah tidak pernah menerima wang dengan jumlah yang sama melalui akaun banknya  atau akaun lain yang dikawal olehnya?
Bila lagi mahu menunaikan janji untuk menyaman Rafizi?
Tidak mahukah Nasharuddin menafi atau menyaman Clare berhubung kenyataan pembelaan editor Sarawak Report itu?
Bagaimana dengan pemimpin-pemimpin Pas yang ada, tidak teringinkah untuk berlaku jujur, bercakap benar dan melafaz dengan nama Tuhan bahawa mereka tidak pernah sama-sekali menerima wang daripada Nasharuddin atau dengan jumlah yang agak luar biasa sejak 2014 yang lalu?
Apa pun, sementara menunggu perbicaraan kes saman Hadi terhadap Clare itu berlangsung nanti, kenyataan pembelaan yang difailkan edior Sarawak Report kepada Mahkamah di London baru-baru ini, dengan sendirinya mula memercikkan bahangnya kepada kita untuk menanti dengan penuh debaran akan episod-episod seterusnya.
(ShahbudinHusin 31/10/2017

0

0

votes
Article Rating
Kongsikan artikel ini


SELEPAS PENGIRING BERMOTOSIKAL DAN TUKANG MASAK, APA KEWAJARAN PASUKAN
UNIT TINDAKAN KHAS TUN M PULA DITARIK BALIK?

Menjadi perbualan di media sosial sejak semalam kononnya pengawal peribadi dan pasukan Unit Tindakan Khas yang mengiringi Tun Mahathir Mohamad telah ditarik balik oleh pihak kerajaan.
Semalam,  pengawal peribadi atau ADC Tun Mahathir,  Mazli Mazlan dilaporkan menerima arahan agar melapor diri dengan Unit Tindakan Khas (UTK) PDRM yang mencetuskan spekulasi tugas beliau mengiringi bekas Perdana Menteri itu kemungkinan ditarik balik.
Di media sosial, ramai yang menulis mengenai penarikan balik tugas Mazli itu dan kebanyakannya melahirkan rasa kecewa serta bimbang berkenaan tindakan terbaru yang diambil kerajaan itu.
Ia bukan saja berkaitan faktor keselamatan Tun Mahathir sebagai bekas Perdana Menteri, tetapi juga kerana Mazli dilihat begitu setia dengan beliau dan ketiadaannya mungkin menjejaskan keyakinan Tun Mahathir yang juga merupakan Pengerusi Pakatan Harapan itu untuk tampil di tempat-tempat awam selepas ini.
Namun, khabar tidak menggembirakan itu tidak berpanjangan di mana pagi ini Mazli dilaporkan sudah pun melapor diri kembali untuk bertugas semula sebagai pengawal peribadi Tun Mahathir.
Bagaimanapun, pasukan Unit Tindakan Khas seramai lima orang beserta  sebuah kereta yang turut mengiringi Tun Mahathir ke mana-mana sebelum ini, kini dikatakan telah ditarik balik.
Bermula hari ini, atas kapasitinya sebagai bekas Perdana Menteri, bermakna Tun Mahathir dikatakan hanya diiringi dan dikawal oleh Mazli dan dua orang anggota polis biasa saja.
Sebelum ini, kerajaan turut menarik balik pengiring bermotosikal dan tukang masak yang sudah sekian lama berkhidmat dengan Tun Mahathir.
Dengan tindakan terbaru ini, apakah wajar sebegitu layaknya layanan yang harus diterima oleh seorang bekas Perdana Menteri yang pernah berkhidmat selama 22 tahun membangunkan negara?
Tidakkah keselamatan Tun Mahathir selepas ini terdedah kepada pelbagai kemungkinan dengan tiada lagi pasukan UTK mengiringi dan mengawalnya?
Tidakkah juga penyediaan pengawal peribadi dan pengiring keselamatan kepada mana-mana bekas Perdana Menteri adalah sesuatu yang diluluskan di bawah Akta Parlimen?
Diharap Ahmad Zahid Hamidi selaku Menteri Dalam Negeri dan Ketua Polis Negara, Mohamad Puzi Harun segeralah tampil memberi penjelasan berkenaan perkembangan terbaru ini dan rasional serta kewajaran tindakan tersebut diambil ketika ini.
(ShahbudinHusin 01/11/2017)

0

0

votes
Article Rating
Kongsikan artikel ini


BERKAT BELAJAR AGAMA DI JORDAN….

Bekas Menteri Kewangan Kedua, Husni Hanadzlah yang  pada 2016 meletakkan jawatan kerana tidak setuju dipindahkan menerajui kementerian lain dan kemudian memutuskan untuk mendalami agama Islam dan Al-Quran di Jordan, hari ini melahirkan keyakinan negara mampu mencapai tahap sifar rasuah di bawah kepimpinan Najib Razak.
Dalam sidang Parlimen Oktober 2016 lalu, beliau menyoal Najib dari segi kewajaran menubuhkan 1MDB dan mengapa tiada tindakan diambil terhadap pengurusan syarikat pelaburan itu kerana memasukkan wang ke tempat yang tidak betul.

 Namun, nada beliau dalam sidang Parlimen yang sedang berlangsung sekarang jelas berbeza dengan melahirkan keyakinan negara akan mencapai status sifar rasuah di bawah kepimpinan Najib yang disahkan pernah ada kemasukan RM2,600 ke dalam akaun bank peribadinya.
Agaknya inilah salah satu kejayaan buat diri Husni berkat keputusannya belajar agama di Jordan itu.

 Kehkehkeh….
(ShahbudinHusin 01/11/2017)

0

0

votes
Article Rating
Kongsikan artikel ini


ADAKAH ZAHID HAMIDI FAHAM MAKNA PERIBAHASA "BALING BATU SEMBUNYI
TANGAN"?

Fakta 1
 Menurut laporan sebuah portal berita, Timbalan Perdana Menteri, Ahmad Zahid Hamidi berkata, bekas Presiden Majlis Peguam, S Ambiga perlu berani bertanggungjawab terhadap tindakannya memberikan data dan maklumat mengaitkan pemimpin tertinggi Pas menerima wang daripada Najib Razak kepada editor Sarawak Report, Clare Rewcastle-Brown.

 Kata beliau, S Ambiga tidak boleh bersikap seperti “baling batu sembunyi tangan” dalam perkara berkenaan dengan cuba mengelakkan diri daripada ditemui pihak media.

 “Kalau ada keberanian dengan bukti diberikan kepada Sarawak Report, beliau mesti berani…tidak harus bersembunyi untuk menyatakannya.

 “Beliau harus berani bertanggungjawab dengan semua data dan maklumat itu,” kata Zahid Hamidi lagi.
Fakta 2
 Dalam kenyataan pembelaan yang difailkan Clare di mahkamah London berhubung saman yang difailkan oleh Presiden Pas, Hadi Awang terhadapnya, beliau antara lain menyebut nama S Ambiga sebagai sumber maklumatnya berhubung dakwaan pimpinan tertinggi Pas menerima wang RM90 juta daripada Najib.

 Clare mengakui beliau ada bercakap dengan Ambiga mengenai Najib, 1MDB dan Pas pada Julai 2016 dan bekas Pengerusi Bersih itu memberitahunya, berdasarkan maklumat yang boleh dipercayai, jumlah wang yang diberikan kepada pimpinan Pas adalah sekitar RM90 juta.

 Oleh kerana kenyataan pembelaan itu telah difailkan di mahkamah, bermakna Ambiga bukan saja bakal memberi keterangan apabila perbicaraan berlangsung nanti, malah beliau sedia disoal balas oleh peguam Hadi berhubung data dan maklumat tersebut.

Fakta 3
 Makna mudah peribahasa “baling batu sembunyi tangan” ialah melakukan sesuatu perbuatan tidak baik kepada pihak lain, tetapi kemudian berpura-pura tidak tahu atau enggan mengaku mengenainya.

Rumusan
 Secara langsung dan tidak langsung, meskipun tidak melayan sebarang permintaan, khususnya daripada UMNO, Pas atau media agar beliau mendedahkan apa yang diberitahunya kepada Clare atau maklumat yang ada padanya berkenaan dana RM90 juta daripada Najib kepada pimpinan Pas itu, ia tidak bermakna Ambiga bersikap seperti peribahasa “baling batu sembunyi tangan”  sebagaimana yang disebut Zahid itu.

 Ambiga hanya tidak mahu bercakap sekarang kerana menunggu perbicaraan sebenar untuk beliau mendedahkan segala-galanya.
Seperti yang disebut oleh Ambiga sendiri, tiada keperluan untuk beliau melayan sebarang desakan ke arah perbicaraan mini di Malaysia kerana perbicaraan sebenar akan berlangsung di London.

 Adakah Ambiga pernah berpura-pura tidak tahu atau tidak mengaku berhubung maklumat yang diberikannya kepada editor Sarawak Report?

 Tidak mahu mendedahkan sekarang dan menunggu detik lain untuk berbuat demikian bukanlah bermakna “baling batu sembunyi tangan”.

 Dalam hal ini, Zahid Hamidi faham atau tidak makna sebenar peribahasa “baling batu sembunyi tangan”?

Satu lagi, daripada meminta Ambiga berterus-terang, lebih baik Zahid Hamidi mendesak Najib agar bercakap benar sama ada pernah atau tidak memberi wang kepada Pas sebagaimana laporan Sarawak Report itu serta tidak berdalih jika dikehendaki hadir apabila namanya disenaraikan sebagai saksi untuk memberi keterangan di mahkamah London nanti.
(ShahbudinHusin 02/11/2017)

0

0

votes
Article Rating
Kongsikan artikel ini


KETUA PESURUHJAYA SPRM TERUS TERANCAM….JIKA SUKAR BUAT PILIHAN,
TANYALAH PUAN SRI DULU?

Di sebalik sikap Ketua Pesuruhjaya SPRM, Dzulkifli Ahmad terus berdiam diri berhubung dakwaan mempunyai hubungan terlarang dengan isteri orang dan sementara siasatan pihak polis yang dipantau oleh pasukan petugas khas tidak diketahui apa perkembangannya, sebuah lagi klip video muncul lewat malam tadi yang memberi isyarat agar skandal tersebut tidak cuba dilindungi.

 Menyusuli dua klip video sebelum ini,  video terbaru ini dimuatnaik dan boleh ditonton di laman Youtube menerusi  akaun Jejak Dua Belas.

 Video kali ini memaparkan gambar daripada kamera litar tertutup di sebuah bilik hotel yang bersepah dipercayai di Hong Kong di mana Dzuklifli didakwa pergi ke sana atas urusan rasmi dengan menggunakan tiket kapalterbang yang dibayar oleh kerajaan, tetapi beliau dikatakan tidak menghadiri program yang sepatutnya.

 Tulisan dalam video itu kemudian menyoal, apakah tindakan tersebut bukan satu bentuk korupsi?

 Seterusnya, ia memberi amaran kepada Ketua Setiausaha Negara, Ali Hamsa agar tidak cuba melindungi Dzulkifli, selain memberi ancaman untuk menyiarkan keseluruhan video tersebut jika tiada tindakan diambil.

 Perlukah video ini didedahkan sepenuhnya baru siasatan telus mahu dijalankan? demikian tulisan yang dipaparkan dalam video itu.

 Bermakna, selagi tiada tindakan dan Dzulkifli pula kekal berdiam diri, seolah-olah lebih banyak lagi video berkenaan beliau akan dipertontonkan kepada rakyat Malaysia.

 Selepas ini dan entah bila, kita tidak tahu video yang bagaimana pula akan muncul di laman Youtube yang bukan saja boleh ditonton oleh orangramai, tetapi juga oleh isteri dan anak-anak Dzulkifli sendiri.

 Maka, apa yang harus beliau lakukan?

 Berdiam diri kini nampaknya bukan lagi pilihan buat Dzulkifli.
Sementara siasatan oleh pihak polis dan mungkin tindakan atas kedudukannya sebagai kakitangan awam adalah satu perkara yang lain, tetapi Dzulkifli hanya ada dua pilihan di depannya ketika ini.

 Pertama – terus bertahan, menafi dan melawan.

 Tetapi, apakah Dzulkifli cukup kuat untuk menghadapinya apabila beberapa video akan muncul lagi selepas ini?

 Kedua – berundur, letak jawatan dan pergi menunaikan umrah.

 Jika Tan Sri Dzulkifli masih tak tahu nak buat pilihan, cuba-cubalah tanya dengan Puan Sri dulu?
(ShahbudinHusin 02/11/2017)

0

0

votes
Article Rating
Kongsikan artikel ini


HUSNI BAKAL MB PERAK?

Apabila bekas Menteri Kewangan Kedua, Husni Hanadzlah yang sebelum ini pernah merajuk dan mempertikai kewujudan 1MDB, tetapi tiba-tiba memuji Najib Razak dan mengutuk enam pemimpin Pakatan Harapan, ramai yang bertanya apa sudah jadi kepadanya?
Adakah ia berkat tambahan ilmu agama yang dipelajarinya di Jordan?
Atau dedak sudah mula mempengaruhinya?
Apa pun bagi Mukhriz Mahathir, Husni kini sudah pusing 180 darjah berbanding sebelumnya.
Tetapi, khabar dari Perak memberitahu, Husni kini kembali menyokong Najib kerana dikatakan telah dijanji untuk dijadikan Menteri Besar Besar dalam PRU 14 akan datang ini.
Beliau bakal menggantikan Zambry Abdul Kadir yang dijangka melepaskan jawatan jawatan Menteri Besar yang disandangnya selama ini dan seterusnya akan diletakkan bertanding di peringkat Parlimen pula.
Dikatakan juga, pemilihan Husni kerana Najib tiada pilihan lain memandangkan Timbalan Perdana Menteri, Zahid Hamidi turut cuba untuk meletakkan “orangnya” sebagai calon Menteri Besar bagi menggantikan Zambry itu.
Calon pilihan Zahid Hamidi bagi mengambil alih tempat Zambry ialah Adun Rungkup, Bagan Datuk yang juga Exco Kerajaan Negeri Perak, Shahrul Zaman Yahya.
Dalam pertembungan dengan pilihan Zahid Hamidi itu dan untuk tujuan menghadapi kemaraan Pakatan Harapan yang dilihat turut berpeluang cerah merampas kembali Perak, Husni dikatakan menjadi pilihan kerana dipercayai dapat memungkinkan Najib mampu mengimbangkan kedua-dua keadaan tersebut.
(ShahbudinHusin 04/11/2017)

0

0

votes
Article Rating
Kongsikan artikel ini


JANGAN LUPA, NAJIB JUGA BAKAL BERGELAR BEKAS PM SELEPAS INI

 Sebagai bekas Perdana Menteri, Tun Mahathir berhak menikmati beberapa keistimewaan selepas beliau bersara.

 Antaranya ialah sebuah rumah, pejabat dan kawalan keselamatan. Dari segi kawalan keselamatan, sebagaimana yang dinikmati oleh seorang lagi bekas Perdana Menteri, Tun Abdullah Badawi, ia merangkumi pengawal peribadi, beberapa orang anggota Unit Tindakan Khas atau UTK dan pengiring bermotosikal.

 Tetapi, khidmat polis pengiring bermotosikal dan pasukan UTK untuk Tun Mahathir sudah pun ditarik balik ketika ini.

 Pengiring bermotosikal  ditarik lama sebelum ini, manakala pasukan UTK ditarik balik beberapa hari yang lalu.

 Sementara Tun Abdullah yang menjadi Perdana Menteri selama enam tahun masih menikmati keistimewaan penuh, Tun Mahathir yang berkhidmat cemerlang selama 22 tahun hanya diberikan keistimewaan pada tahap paling minima iaitu seorang pengawal peribadi dan dua anggota polis biasa (bukan UTK) pada ketika ini.

 Sebelum ini khidmat tukang masak yang sudah sekian lama berkhidmat dengan beliau turut ditarik balik.

 Penarikan balik semua keistimewaan itu tidak lain ialah untuk tujuan melemahkan semangat Tun Mahathir dalam perjuangannya untuk menyelamatkan Malaysia, di sebalik beliau semakin hari semakin diberi sambutan hangat oleh rakyat di pelbagai pelusuk negara.

 Apa pun yang dilakukan oleh Tun Mahathir selepas persaraannya, beliau seharusnya dihormati sebagai bekas Perdana Menteri dengan terus mengekalkan semua keistimewaan yang berhak diterimanya.
 Menarik balik semua keistimewaannya hanya kerana berbeza pendapat dalam politik tidak sesekali memberi kelebihan kepada Najib dalam usaha beliau mengekalkan kuasanya.

 Selain rasa simpati rakyat akan melimpah kepada Tun Mahathir, tindakan demikian malah lebih mencemarkan nama Najib di mana beliau dilihat tidak cukup matang dan sedikit kebudak-budakan dalam berpolitik.

 Tun Mahathir ketika berkuasanya pernah ditentang oleh Tunku Abdul Rahman Putra Alhaj dan Tun Hussein Onn, tetapi beliau tidak mengusik sama-sekali keistimewaan kedua-dua bekas Perdana Menteri itu.

 Tun Abdullah Badawi ketika ditentang oleh Tun Mahathir turut tidak berbuat apa-apa mengenai keistimewaan pendahulu yang kemudian bertukar menjadi musuhnya.

 Hanya Najib yang seperti kebudak-budakan dan tidak cukup matang dengan bertindak menarik satu demi satu keistimewaan  lawan politiknya yang merupakan bekas pemimpin yang pernah berjasa kepada negara.

 Jika Najib kekal matang, beliau seharusnya tidak mengusik apa-apa keistimewaan Tun Mahathir, terutama yang berkaitan keselamatan kerana dengannya beliau dapat mempamerkan kewibawaan dan kematangannya kepada rakyat.

 Tetapi, bagaimana rakyat mahu terus mengekalkannya, selain berselirat skandal mengelilinginya, bahkan beliau juga dilihat gagal mengawal diri dan tidak menunjukkan kematangan dalam berpolitik?
Najib sepatutnya melawan dengan hujah dan fakta sebagaimana Tun Mahathir juga banyak menyerangnya berdasarkan hujah dan fakta.

 Yang lebih penting, Najib juga mesti sedar beliau kini paling berpotensi untuk bergelar sebagai bekas Perdana Menteri selepas PRU 14 akan datang.

 Bagaimanakah Perdana Menteri baru daripada Pakatan Harapan nanti mahu memberi keistimewaan penuh kepadanya jika beliau sudah menunjukkan teladan yang buduk kepada seorang bekas Perdana Menteri yang banyak berjasa?
Siapa yang rugi akhirnya?
(ShahbudinHusin 03/11/2017).

0

0

votes
Article Rating
Kongsikan artikel ini


MANA LAGI RM110 JUTA?

 Antara perkara yang tentunya memeranjatkan yang terkandung dalam kenyataan pembelaan editor Sarawak Report, Clare Rewcastle-Brown berhubung saman Hadi Awang terhadapnya ialah wujudnya dakwaan pembayaran sebanyak RM200 juta kepada bekas Timbalan Presiden Pas, Nasharuddin Mat Isa.

 Daripada jumlah RM200 juta itu, sebanyak RM90 juta dikatakan disalurkan kepada beberapa pimpinan kanan Pas untuk tujuan supaya mereka menyokong UMNO dan BN.

 Sebelum kenyataan pembelaan Clare,  Ahli Parlimen Pandan, Rafizi Ramli pernah tampil dengan akuan bersumpah mendakwa Najib ada memberi sejumlah wang yang tidak dinyatakan jumlahnya kepada Nasharuddin untuk diagih-agihkan kepada para pemimpin Pas.

 Berikutan itu, Nasharuddin mengancam untuk menyaman Rafizi, namun sehingga sekarang tiada apa-apa berita mengenainya.

 Sehingga Hadi tampil dengan kenyataan balasnya sebelum perbicaraan sebenar berlangsung di London nanti dan sementara Nasharuddin juga masih berdiam diri, baik berhubung dakwaan dalam akuan bersumpah Rafizi, mahupun pendedahan terkini beliau menerima RM200 juta sebagaimana dalam kenyataan pembelaan Clare, mari kita bermain-main  dengan angka mudah buat seketika.

 Jika RM200 juta disalurkan kepada Nasharuddin dan daripada jumlah itu, hanya RM90 juta diberikan kepada beberapa pemimpin Pas berdasarkan maklumat boleh dipercayai daripada S Ambiga kepada Clare, di mana lebihan RM110 juta lagi?

 Dalam simpanan siapa sekarang wang RM110 juta itu?

 Apa jadi kepada wang itu selepas ini?

 Adakah ia akan menjadi milik kekal orang tengah atau broker atau memang RM110 juta itu merupakan untung berniaga?

 Tahukah Pas tentang kewujudan angka RM200 juta tersebut?

 Adakah Najib puas hati, jika benar daripada RM200 juta yang pernah diberikannya itu, tetapi hanya RM90 juta saja yang sampai ke sasaran sebenar?

 Begitu juga dengan Pas, apakah mereka turut berpuas hati, kiranya benar jumlah RM200 juta itu adalah angka yang sahih, namun yang diterima hanya RM90 juta saja?

200 – 90 = 110 – jadi broker jauh lebih untung daripada berjuang untuk agama dan bangsa?
 Adakah ini seperti yang pernah disebut oleh P. Ramlee – jual orang lebih untung dari jual unta?
(ShahbudinHusin 03/11/2017)

0

0

votes
Article Rating
Kongsikan artikel ini


SIAPAKAH YANG GELABAH?

Setelah berbulan-bulan lamanya isu wang RM90 juta yang dikaitkan dengan Pas menjadi bualan ramai, baru hari ini Najib Razak buat pertama kali bersuara berkenaan dengannya
“Saya tak bagi duit kepada Pas, sebab itu Pas saman Sarawak Report.
“Kita tunggu keputusan mahkamah di UK dan sekarang Clare dah gelabah,” kata Najib.
Benarkah editor Sarawak Report, Clare Rewcastle-Brown  sedang gelabah?
Adakah kenyataan pembelaan yang sudah difailkannya di mahkamah menunjukkan beliau gelabah?
Atau Najib dan Pas yang sebenarnya sedang gelabah?
Untuk menilai siapa yang gelabah – Najib, Pas atau Clare, apa kata kita baca pandangan seorang peguam, Hanipa Maidin yang juga merupakan Ahli Parlimen Sepang, Selangor mengenainya.
Di bawah ini tulisan yang dimaksudkan itu yang dipetik dari laman Facebook Peguam Pas – Dulu kepunyaan Hanipa.
1. Teknik atau tactic orang yang gelabah kerana tanggung masalah atau beban ada pelbagai macam dan bentuk.
2. Antara tekniknya adalah orang yang gelabah itu pula yang tuduh orang yang bikin dia gelabah itu sebenarnya yang telah gelabah.
3. Inilah teknik MO1. Dia gelabah dengan pendedahan dari Claire dalam pernyataan pembelaan Claire ke atas saman Presiden parti suci di London sebab nama dia juga terpalit.
4. Jadi nak buat macam mana? Dia kata Claire yang sebenarnya gelabah!
5. Teknik sebegitu hanya mungkin berjaya jika 95% rakyat negara ini bukan berfikiran waras. Hanya orang tak siuman shj, bagi saya lah, yang percaya yang sebenarnya gelabah adalah Claire dan bukannya MO1 atau yang sejahtera dan matang dengannya.
(Hanipa Maidin – Peguam Pas – Dulu)
Kesimpulannya, siapakah yang gelabah sebenarnya dari kacamata pemikiran yang waras?
Kenapa baru sekarang, setelah berbulan-bulan Pas bergelut sendirian bersilat berhubung isu wang RM90 juta itu, barulah Najib bersuara menafikannya?
Dan adakah penafian beliau ini boleh dipercayai atau tiada bezanya dengan penafian berkenaan wang RM2,600 juta yang masuk ke akaun peribadinya dahulu?
(ShahbudinHusin 04/11/2017)

0

0

votes
Article Rating
Kongsikan artikel ini


AKHIRNYA HADI AWANG YANG BERJAYA HERET NAJIB KE MAHKAMAH

Perkara paling mungkin akan berlaku serta sukar dielakkan dalam kes saman Presiden Pas, Hadi Awang terhadap editor Sarawak Report, Clate Rewcastle-Brown ialah perlunya kehadiran Najib Razak sebagai saksi di mahkamah London.
Oleh kerana nama beliau telah dikaitkan secara langsung, bukan saja dalam isu RM90 juta yang didakwa diberikan kepada Pas, tetapi juga berkaitan RM200 juta yang dikatakan diterima oleh bekas Timbalan Presiden Pas, Nasharuddin Mat Isa, keperluan Najib untuk hadir memberi keterangan tidak boleh lagi dipandang remeh.
Apatah lagi buat pertamanya kalinya, Najib semalam juga menafikan pernah memberikan wang RM90 juta itu kepada Pas.
Memandangkan kenyataan itu dibuat secara terbuka ditempat umum, maka ia perlu disahkan sekali lagi dengan Najib sendiri mesti tampil sebagai saksi di dalam mahkamah.
Jika tidak, penafian Najib itu tidak boleh diterima dan hanyalah umpama perbualan dalam sembang-sembang di kedai kopi saja.
Dengan yang demikian, untuk menentukan Najib benar-benar tidak pernah memberikan wang, sama ada dalam jumlah RM90 juta atau RM200 juta, beliau perlu mengesahkannya di mahkamah.
Dalam hal berkaitan, bukan saja peguam Clare ingin menyoal Najib dengan lebih detail, malahan tentunya peguam Hadi juga ingin berbuat perkara yang sama.
Najib pula, dalam keinginan untuk memastikan Hadi menang kes samannya terhadap Clare itu, sudah pasti sukar untuk menolak daripada menjadi saksi kerana keengganan untuk hadir secara tidak langsung memperlihatkannya tidak mahu membantu Presiden Pas itu.
Hadi sendiri tentunya amat kecewa jika Najib enggan hadir untuk memberi keterangan dan membantunya dalam perbicaraan itu.
Dah jadi kawan, adatnya tentulah Najib dan Hadi boleh saling bantu-membantu.
Apabila hadir di mahkamah London, Najib pasti bukan saja akan ditanya mengenai wang RM90 juta, tetapi juga berkenaan RM200 juta dan kaitannya dengan 1MDB.
Ini kerana sebagaimana yang didakwa sebelum ini, kesemua wang yang dikatakan pemberian Najib itu adalah dipercayai bersumberkan daripada dana 1MDB yang diselewengkan.
Ahli Parlimen Pandan, Rafizi Ramli dalam pendedahannya melalui akuan bersumpahnya sebelum ini, walaupun tidak menyebut jumlahnya, mengatakan Najib telah memberikan wang yang bersumberkan daripada 1MDB kepada Nasharuddin untuk disalurkan kepada pemimpin-pemimpin Pas.
Bekas Naib Presiden Pas, Husam Musa pula, di sebalik tidak menyebut nama sesiapa, tetapi secara terbuka mendedahkan angka RM200 juta itu serta nama sebuah bank, Affin Bank sebagai tempat di mana wang tersebut disalurkan.
Jika Rafizi dan Husam pun ada maklumat sedemikian rupa, apakah tidak mungkin peguam Clare mempunyai  lebih maklumat lagi?
Maka, mampukah Najib menafikannya dalam mahkamah nanti?
Apa yang menariknya di sini, kalau sebelum ini Najib berjaya menolak beberapa saman untuk menghadapkannya ke mahkamah berkaitan 1MDB dan wang RM2,600 juta yang pernah diterimanya, bahkan soalan di Parlimen juga berjaya dielaknya, beliau kini sudah tiada pilihan lain lagi.
Najib kini terpaksa hadir ke mahkamah London dan seterusnya merelakan dirinya disoal oleh peguam di sana.
Akhirnya, meskipun Clare yang kena saman, dalam masa yang sama, Presiden Pas itu  juga telah berjaya mengheret Perdana Menteri ke mahkamah – suatu perkara yang selama ini sedaya-upaya cuba dielakkan oleh Najib.
Tahniah buat Hadi Awang.
(ShahbudinHusin 05/11/2017)

0

0

votes
Article Rating
Kongsikan artikel ini


"KEPALA BAPAK KAU"…MASYA ALLAH, INI BAHASA PERDANA MENTERI ATAU
BAHASA MAT REMPIT?

Apa sudah jadi dengan Najib Razak kebelakangan ini?
Kenapa sampai terkeluar daripada mulutnya ungkapan “kepala bapak kau”?
Tidakkah beliau sedar kedudukannya sebagai Perdana Menteri yang berketurunan Melayu dan beragama Islam di mana seharusnya beliau sentiasa menjaga budi bahasa dan percakapannya di khalayak ramai?
Lupakah Najib bahawa beliau berasal daripada keluarga  baik-baik yang kebiasaannya memang dididik untuk menjauhi daripada menggunakan perkataan keji atau bahasa jalanan seperti “kepala bapak kau” itu?
Lebih daripada itu, sedarkah Najib bahawa mat rempit pun tidak kedengaran lagi mengucapkan perkataan “kepala bapak kau” secara terbuka dan di depan umum sekarang ini, malah ramai di antara mereka yang tinggi budi bahasa dan bersopan santun ketika berbicara?
Adakah Najib sekarang lebih rendah tarafnya daripada mat rempit?
Yang lebih memalukan, baru saja semalam beliau mengatakan tidak akan merendahkan martabat dirinya dengan menyentuh hal-hal peribadi sepertimana “orang itu”, suatu panggilan kegemaran kepada Tun Mahathir Mohamad, kenapa hanya beberapa jam selepas itu sudah melupai kata-katanya sendiri?
Dengan mengucapkan perkataan “kepala bapak kau”, Najib dengan sendirinya meletakkan dirinya bukan saja jauh lebih rendah berbanding Tun Mahathir yang hanya mengatakan Presiden UMNO itu mungkin berasal dari lanun Bugis, malah mat rempit juga tidak lebih rendah berbanding dirinya.
Ini kerana berbanding mat rempit yang hanya menaiki kapcai dan hidup serba tidak selesa, kedudukan Najib yang ada jet peribadi, tinggal di Seri Perdana, makan pakai ditanggung oleh duit rakyat, ada kawalan keselamatan UTK lagi, malangnya semua keselesaan itu  masih tidak mampu menjadikan dirinya lebih berbudi bahasa di khalayak ramai.
Tidakkah ia bermakna mat rempit lebih mulia lagi?
Tidak cukupkah lagi dengan perkataan bangang, haramjadah dan bangsat yang pernah dilafazkannya sebelum ini?
Adakah Najib sekarang begitu tertekan sehingga banyak perlakuannya jadi tak keruan?
Atau kehadiran Tun Mahathir Mohamad yang semakin hampir untuk menyingkirkannya makin mengganggu hidupnya?
Kesian….takkanlah Pahlawan Bugis boleh begitu lemah dalam menghadapi cabaran?
(ShahbudinHusin 05/11/2017).

0

0

votes
Article Rating
Kongsikan artikel ini


ADAKAH SKANDAL 1MDB BAKAL TERBONGKAR DI ARAB SAUDI?

 Pergolakan politik di Arab Saudi kini menyaksikan sekurang-kurangnya 11 putera diraja,  4 menteri dan 10 bekas menteri ditahan oleh pihak berkuasa negara itu.

 Penahanan itu dipercayai untuk mengukuhkan kuasa Putera Mahkota, Mohammed bin Salman yang sedang dipersiapkan sebagai pengganti bapanya, Raja Salman yang sedang memerintah Arab Saudi.

 Beberapa jam sebelum penahanan itu,  Raja Salman mengisytiharkan pembentukan sebuah jawatankuasa anti rasuah yang diketuai oleh anaknya, Putera Mahkota Mohammed bin Salman yang diberi kuasa untuk menyiasat, menahan, melarang perjalanan dan membekukan aset-aset sesiapa yang didakwa melakukan korupsi.

 Kesemua mereka sedang ditahan itu akan disiadat  berkaitan rasuah, penggubahan wang haram, menggelapkan wang negara dan terdedah kepada kemungkinan kekayaan mereka dirampas

 Selain Putera Al-Waleed bin Talal, pelabur terkenal  antarabangsa yang turut ditahan, putera diraja lain yang tangkap ialah Putera Turki bin Abdullah, bekas Gabenor Riyadh yang merupakan pengasas bersama syarikat PetroSaudi.
PetroSaudi adalah syarikat yang mempunyai kaitan dengan skandal 1MDB dan Putera Turki adalah kenalan kepada Jho Low.

 Putera Turki bersama Jho Low diketahui pernah bersiar-siar menaiki kapal persiaran mewah, Tatoosh bersama Najib dan keluarganya pada 2009 dahulu di mana gambar percutian mereka telah tersebar dengan meluasnya.

 Dalam skandal 1MDB yang menjadi sebutan dunia dan berdasarkan siasatan DOJ ada kaitan dengan kemasukan wang RM2,600 juta ke dalam akaun peribadi Najib, nama Putera Turki pernah dikaitkan dengan hal tersebut.

 Sementara DOJ memperincikan wang RM2,600 juta itu berpunca daripada dana 1MDB yang diselewengkan, Najib sebaliknya mengatakan wang yang diterimanya adalah derma daripada kerabat diraja Arab Saudi dan Zahid Hamidi pula mengakui telah bertemu dengan pewaris keluarga diraja tersebut.

 Peguam Negara, Apandi Ali ketika membersihkan nama Najib pula telah mendedahkan penderma sebenar dana RM2,600 juta itu ialah salah seorang putera kepada Almarhum Raja Abdullah yang mangkat pada Januari 2015 lalu.

 Meskipun tidak didedahkan siapa orangnya, putera raja Arab Saudi yang mungkin boleh digunakan namanya sebagai penderma kepada Najib ialah Putera Turki berdasarkan syarikat PetroSaudi yang dimilikinya mempunyai hubungan dengan 1MDB.
Blog ini pada artikel 7 Februari 2016 turut menulis perkara yang sama di mana Putera Turki adalah paling mungkin bersamaan dengan maksud yang disebut oleh Apandi itu.

 Tetapi kini Putera Turki sedang ditahan dan disiasat atas dakwaan rasuah di Arab Saudi.

 Apakah penahanan Putera Turki akan melibatkan siasatan terhadap urusniaga PetroSaudi yang dimilikinya yang pernah menjalin perniagaan dengan 1MDB?
Berdasarkan siasatan DOJ, Putera Turki  pernah dijadikan perantaraan oleh Jho Low untuk sekurang-kurangnya melakukan dua kali kemasukan wang ke akaun Najib iaitu pada 23 Februari dan 13 Jun 2011.
Ia dilakukan sebaik syarikat Jho Low, Good Star  menerima AS$1.03 bilion daripada 1MDB.

 Apakah kemelut di Arab Saudi ini merupakan satu lagi detik menakutkan buat Najib selepas saman sivil serta siasatan DOJ di Amerika dan perbicaraan kes saman Hadi Awang terhadap Sarawak Report di London?
(ShahbudinHusin 06/11/2017)

0

0

votes
Article Rating
Kongsikan artikel ini